cyanic-selkie/wikianc huggingface dataset:
പുന്നപ്ര വയലാർ (ചലച്ചിത്രം)
ഉദയാ പ്രൊഡക്ഷൻസിന്റെ ബാനറിൽ എം. കുഞ്ചാക്കോ നിർമിച്ച മലയാളചലച്ചിത്രമാണ് പുന്നപ്ര വയലാർ. എക്സൽ പ്രൊഡക്ഷൻസ് വിതരണം ചെയ്ത ഈ ചിത്രം 1968 ജൂലൈ 12-ന് കേരളത്തിൽ പ്രദർശനം തുടങ്ങി.
ചലച്ചിത്രംകാണാൻ
വർഗ്ഗം:1968-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ-ഷീല ജോഡി വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:ഭാസ്കരൻ- രാഘവൻ ഗാനങ്ങൾ വർഗ്ഗം:വയലാർ -രാഘവൻ ഗാനങ്ങൾ വർഗ്ഗം:കെ രാഘവൻ സംഗീതം പകർന്ന ചലച്ചിത്രങ്ങൾ വർഗ്ഗം:വയലാറിന്റെ ഗാനങ്ങൾ വർഗ്ഗം:പി. ഭാസ്കരന്റെ ഗാനങ്ങൾ
ഹോട്ട് വാട്ടർ
1924-ൽ ഫ്രെഡ് സി. ന്യൂമെയറും സാം ടെയ്‌ലറും ചേർന്ന് സംവിധാനം ചെയ്ത് ഹരോൾഡ് ലോയ്ഡ് അഭിനയിച്ച ഒരു അമേരിക്കൻ നിശ്ശബ്ദ കോമഡി ചിത്രമാണ് ഹോട്ട് വാട്ടർ. ഭാര്യയോടും (ജോബിന റാൾസ്റ്റൺ) മരുമക്കളോടും ഒപ്പം ഗാർഹിക ജീവിതവുമായി മല്ലിടുന്ന ഹബിയുടെ (ലോയ്ഡ്) ജീവിതത്തിലെ മൂന്ന് എപ്പിസോഡുകൾ ഇതിൽ അവതരിപ്പിക്കുന്നു.
ഇശ്റത്ത് ജഹാൻ വ്യാജ ഏറ്റുമുട്ടൽ കൊല
2004 ജൂൺ 15ന് അന്നത്തെ ഗുജറാത്ത് മുഖ്യമന്ത്രിയായിരുന്ന നരേന്ദ്ര മോഡിയെ വധിക്കാൻ വന്നവർ എന്നാരോപിച്ച് അഹമ്മദാബാദിന് സമീപമുള്ള കൊത്താർപൂരിൽ വെച്ച് നാലു പേരെ ഗുജറാത്ത് പോലീസ് വെടിവെച്ചു കൊന്ന സംഭവമാണ് ഇശ്റത്ത് ജഹാൻ വ്യാജ ഏറ്റുമുട്ടൽ കൊല എന്ന പേരിൽ അറിയപ്പെടുന്നത്. മുബൈ സ്വദേശിനിയും കോളേജ് വിദ്യാർഥിനിയുമായ 19വയസ്സുകാരി ഇശ്റത്ത് ജഹാൻ, മലയാളിയും മുംബൈയിൽ വ്യാപാരിയുമായ പ്രാണേഷ് കുമാർ എന്ന ജാവീദ് ശൈഖ്, പാകിസ്താൻ സ്വദേശികളെന്നാരോപിക്കുന്ന അംജദ് അലി റാണ, സീഷാൻ ജൗഹർ അബ്ദുൽ ഗനി എന്നിവരാണ് കൊല്ലപ്പെട്ട നാലുപേർ. സംഭവം പിന്നീട് ഗുജറാത്ത് പോലീസിലെ ഒരു വിഭാഗം സർക്കാറിലെ ചിലരുടെ പിന്തുണയോടെ നടത്തിയ ക്രൂരമായ കൊലപാതകമായിരുന്നു എന്ന് തെളിഞ്ഞു.
മുംബൈയിൽ നിന്നും തീവ്രവാദി സംഘം നീല ഇൻഡിക്ക കാറിൽ ഗാന്ധിനഗറിലേക്ക് വരുന്നുണ്ടെന്ന കേന്ദ്ര ഇന്റലിജെൻസ് റിപ്പോർട്ട് പ്രകാരം നടത്തിയതാണ് ഏറ്റുമുട്ടൽ എന്നായിരുന്നു പോലീസ് ഭാഷ്യം. എന്നാൽ കേന്ദ്ര രഹസ്യാന്വേഷണ ഏജൻസി അത്തരം ഒരു വിവരം നൽകിയിട്ടില്ലെന്ന് അൽപദിവസങ്ങൾക്കകം വെളിപ്പെട്ടു. അന്ന് തന്നെ ഏറ്റുമുട്ടൽ വ്യാജമാണെന്ന് ആരോപണമുയർന്നു. എന്നാൽ മുഖ്യധാരാ മാധ്യമങ്ങളെ കൂട്ട് പിടിച്ചു മോഡി സർക്കാരും ഗുജറാത്ത് പോലീസും അതിനെ എതിർത്തു.
അവലംബം
വർഗ്ഗം:സംഭവങ്ങൾ
വീതിവരയൻ തേൾമത്സ്യം
കടൽവാസിയായ ഒരു മൽസ്യമാണ് വീതിവരയൻ തേൾമത്സ്യം  അഥവാ '''Broadbarred Firefish. ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.
കുടുംബം
സ്കോർപിനിഡെ (Scorpaenidae) എന്ന കുടുബത്തിൽ പെട്ട, തേൾ മത്സ്യം ജനുസിൽ പെട്ട മൽസ്യമാണ് ഇവ. വിഷ മുള്ളുകൾ ഉള്ള മത്സ്യം ആണ് ഇവ, വിഷം ഉള്ളതുകൊണ്ട് തന്നെ ഇവ മനുഷ്യർക്ക് അപകടകാരികൾ ആണ്.
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:കേരളത്തിലെ മത്സ്യങ്ങൾ
വർഗ്ഗം:കടൽ മത്സ്യങ്ങൾ
വർഗ്ഗം:തേൾ മത്സ്യങ്ങൾ
റോസ മരിയ ബ്രിട്ടൺ
ഒരു പനമാനിയൻ ഡോക്ടറും നോവലിസ്റ്റുമായിരുന്നു റോസ മരിയ ബ്രിട്ടൺ (28 ജൂലൈ 1936, പനാമ സിറ്റി - 16 ജൂലൈ 2019, പനാമ സിറ്റി).
പശ്ചാത്തലവും വിദ്യാഭ്യാസവും
അവരുടെ പിതാവ് ക്യൂബൻ ആയിരുന്നു. അമ്മ പനമാനിയൻ ആയിരുന്നു. അവർ പനാമ സിറ്റിയിലെ സ്കൂളിലും ക്യൂബയിലെ ഹവാനയിലും സെക്കൻഡറി പഠനത്തിലും പഠിച്ചു. സ്പെയിനിലെ മാഡ്രിഡ് യൂണിവേഴ്സിറ്റിയിൽ മെഡിസിൻ പഠിച്ച അവർ അമേരിക്കയിലെ ബ്രൂക്ക്ലിൻ ജൂത മെഡിക്കൽ സെന്ററിൽ ഗൈനക്കോളജിയിലും ഓങ്കോളജിയിലും പഠനം തുടർന്നു.
1973 മുതൽ അവർ പനാമയിൽ താമസിച്ചു.
External links
വർഗ്ഗം:1936-ൽ ജനിച്ചവർ വർഗ്ഗം:2019-ൽ മരിച്ചവർ
ഡാനി ഡാനിയേൽസ്
ഒരു അമേരിക്കൻ നീലച്ചിത്രനടിയും സംവിധായികയുമാണ് ഡാനി ഡാനിയേൽസ് (ജനനം:1989 സെപ്റ്റംബർ 23). അഞ്ഞൂറിലധികം നീലച്ചിത്രങ്ങളിൽ ഇവർ അഭിനയിച്ചിട്ടുണ്ട്.
ഔദ്യോഗിക ജീവിതം
ആർട്ട് സ്കൂളിൽ പഠിക്കുന്ന കാലത്തുണ്ടായ കടബാദ്ധ്യത തീർക്കുന്നതിനായി ഡാനി ഡാനിയേൽസിന് ഒരു സ്ട്രിപ്പറായി ജോലിചെയ്യേണ്ടി വന്നു. ശരീരപ്രദർശനം നടത്തുന്ന ഈ ജോലിയിലൂടെയാണ് ഇവർ അശ്ലീലചലച്ചിത്രരംഗത്തേക്കു പ്രവേശിച്ചത്. മുൻ കാമുകനോടുള്ള പ്രതികാരം വീട്ടുന്നതിനായി അയാളുടെ പേരിന്റെ ആദ്യഭാഗമായ 'ഡാനി' എന്ന പേരാണ് ഇവർ ചലച്ചിത്രരംഗത്തു സ്വീകരിച്ചത്. 2011 ജനുവരിയിൽ നീലച്ചിത്രരംഗത്തേക്കു പ്രവേശിച്ച ഡാനി വൈകാതെ തന്നെ ഒ.സി. മോഡലിംഗ് എന്ന നീലച്ചിത്ര നിർമ്മാണ കമ്പനിയിൽ ചേർന്നു. റിയാലിറ്റി കിങ്സിനു വേണ്ടി ആദ്യ രംഗം അഭിനയിച്ചു. ആദ്യകാലത്ത് നീലച്ചിത്രങ്ങളിൽ സ്വവർഗപ്രണയിനിയായി അഭിനയിച്ചിരുന്ന ഡാനി ഡാനിയൽസ് പിന്നീട് പുരുഷൻമാർക്കൊപ്പവും അഭിനയിക്കുവാൻ തുടങ്ങി. എലഗന്റ് ഏജന്റ് എന്ന കമ്പനി നിർമ്മിച്ച ഡാനി ഡാനിയേൽസ്: ഡെയർ എന്ന ചിത്രത്തിലാണ് ഡാനിയുടെ ആദ്യത്തെ നാല് ലൈംഗിക രംഗങ്ങൾ ചിത്രീകരിച്ചത്. സ്ത്രീകൾ മാത്രം അഭിനയിച്ച ഡാനി എന്ന ചിത്രവും എലഗന്റ് ഏഞ്ചൽ കമ്പനിയാണ് നിർമ്മിച്ചത്. ഈ ചിത്രത്തിലെ എല്ലാ രംഗങ്ങളിലും ഡാനി ഡാനിയേൽ പ്രത്യക്ഷപ്പെടുന്നുണ്ട്. അശ്ലീല ചലച്ചിത്രരംഗത്തെ ഏറ്റവും പ്രശസ്തമായ എ.വി.എൻ. പുരസ്കാരം 2013-ൽ ഡാനിക്കു ലഭിക്കുകയുണ്ടായി. ഫില്ലി ഫിലിംസ്, പെന്റ്ഹൗസ് സ്റ്റുഡിയോസ്, ബ്രേസേഴ്സ്, റിയാലിറ്റി കിങ്സ് എന്നീ കമ്പനികൾക്കു വേണ്ടി ചില നീലച്ചിത്രങ്ങൾ ഡാനി സംവിധാനം ചെയ്തിട്ടുമുണ്ട്.
2011 ജൂലൈയിൽ ട്വിസ്റ്റിസ് ട്രീറ്റ് ഓഫ് ദ മന്ത്, 2012 ജനുവരിയിൽ പെന്റൗസ് മാസികയുടെ പെറ്റ് ഓഫ് ദ മന്ത്, 2014 മാർച്ചിൽ എലഗന്റ് ഏഞ്ചൽ കമ്പനിയുടെ എലഗന്റ് ഏഞ്ചൽ ഗേൾ ഓഫ് ദ മന്ത് എന്നീ പുരസ്കാരങ്ങൾ ഡാനി ഡാനിയേൽസിനു ലഭിച്ചു. ദ വൂൾഫ് ഓഫ് വാൾ സ്ട്രീറ്റ് (2013) എന്ന ചലച്ചിത്രത്തിന്റെ പാരഡിയായി ബ്രേസേഴ്സ് കമ്പനി പുറത്തിറക്കിയ ദ ഹോർ ഓഫ് വാൾ സ്ട്രീറ്റ് എന്ന നീലച്ചിത്രത്തിൽ ഡാനിയാണ് പ്രധാന വേഷം കൈകാര്യം ചെയ്തത്. വെബ് ക്യാം മോഡലിംഗിനായി സ്ട്രീംമേറ്റ്, കസ്മോഡ.കോം എന്ന സ്ഥാപനങ്ങൾക്കു വേണ്ടിയും ഡാനി പ്രവർത്തിച്ചിട്ടുണ്ട്.
2014-ൽ ഡാനി ഡാനിയേൽസ് അഭിനയിച്ച ഡാനി ഡാനിയെൽസ് ഡീപ്പർ എന്ന ചിത്രത്തിന് മികച്ച ഇന്ററേഷ്യൽ ചിത്രത്തിനുള്ള എവിഎൻ പുരസ്കാരവും എക്സ്ബിസ് പുരസ്കാരവും ലഭിച്ചു. ലൈംഗികബന്ധത്തിനുപയോഗിക്കുന്ന കളിപ്പാട്ടങ്ങൾ (സെക്സ് ടോയ്സ്) നിർമ്മിക്കുന്നതിനായി 2015-ൽ ഡോക് ജോൺസണോടൊപ്പം ഡാനി പ്രവർത്തിച്ചിരുന്നു. ഈ കളിപ്പാട്ടത്തിന് 2016-ലെ മികച്ച സെക്സ് ടോയിക്കുള്ള എവിഎൻ പുരസ്കാരം ലഭിക്കുകയുണ്ടായി. 2014-ൽ സി.എൻ.ബി.സി. തയ്യാറാക്കിയ എറ്റവും ജനപ്രിയ നീലച്ചിത്രതാരങ്ങളുടെ പട്ടികയിൽ ഡാനി ഡാനിയെൽസും ഉൾപ്പെട്ടിട്ടുണ്ട്.
സ്വകാര്യ ജീവിതം
ഡാനി ഡാനിയെൽസ് ഒരു ചിത്രകാരിയും ബ്ലോഗ് എഴുത്തുകാരിയും കൂടിയാണ്. ഇവർ കീറ ലീ (Kira Lee) എന്ന പേരിലാണ് കലാസൃഷ്ടികൾ നടത്തുന്നത്. ചിത്രരചനയിൽ പോയിന്റിലിസം രീതിയാണ് ഡാനി പിന്തുടരുന്നത്. 2016 ജനുവരിയിലെ സ്ഥിതിയനുസരിച്ച് ഇവർ ഒരു ഫ്ലൈറ്റ് സ്കൂളിൽ പ്രവർത്തിക്കുന്നുണ്ട്. ഒരു ബൈസെക്ഷ്വൽ ആണെങ്കിലും സ്ത്രീകളുമായുള്ള ലൈംഗികരംഗങ്ങളിൽ അഭിനയിക്കുവാനാണ് തനിക്കു താൽപ്പര്യമെന്ന് ഡാനി പറഞ്ഞിട്ടുണ്ട്.
പുറം കണ്ണികൾ
വർഗ്ഗം:ലൈംഗിക ചലച്ചിത്രനടിമാർ വർഗ്ഗം:അമേരിക്കൻ വനിതകൾ വർഗ്ഗം:1989-ൽ ജനിച്ചവർ വർഗ്ഗം:സെപ്റ്റംബർ 23-ന് ജനിച്ചവർ
ബാർമർ മെഡിക്കൽ കോളേജ്
ഇന്ത്യയിലെ രാജസ്ഥാനിലെ ബാർമറിലെ ഒരു സമ്പൂർണ്ണ തൃതീയ മെഡിക്കൽ കോളേജാണ് ബാർമർ മെഡിക്കൽ കോളേജ്. 2019-ലാണ് ഇത് സ്ഥാപിതമായത്. കോളേജ് ബാച്ചിലർ ഓഫ് മെഡിസിൻ ആൻഡ് സർജറി (എംബിബിഎസ്) ബിരുദം നൽകുന്നു. നഴ്‌സിംഗ്, പാരാ മെഡിക്കൽ കോഴ്‌സുകളും വാഗ്ദാനം ചെയ്യുന്നു. കോളേജ് രാജസ്ഥാൻ യൂണിവേഴ്‌സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്‌തിരിക്കുന്നു, ഇത് മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരവുമുള്ള സ്ഥാപനമാണ്. നാഷണൽ എലിജിബിലിറ്റി, എൻട്രൻസ് ടെസ്റ്റ് എന്നിവയിലൂടെ മെറിറ്റിന്റെ അടിസ്ഥാനത്തിലാണ് കോളേജിലേക്കുള്ള തിരഞ്ഞെടുപ്പ് നടക്കുന്നത്. കോളേജ് 2019 ഓഗസ്റ്റ് മുതൽ എംബിബിഎസ് കോഴ്സുകൾ ആരംഭിച്ചു.
രാജസ്ഥാനിലെ ജയ്‌സാൽമീർ, ജലോർ, സിരോഹി ജില്ലകളിലെ പ്രദേശങ്ങളിലെ ആളുകളുടെ ആരോഗ്യ സംരക്ഷണം ജിഎംസി ബാർമർ നിറവേറ്റുന്നു.
കോഴ്സുകൾ
ബാർമർ മെഡിക്കൽ കോളേജ് വിദ്യാർത്ഥികളുടെ എംബിബിഎസ് കോഴ്സുകളുടെ വിദ്യാഭ്യാസവും പരിശീലനവും ഏറ്റെടുക്കുന്നു. ഇവിടെ ആകെ എംബിബിഎസ് സീറ്റ് നിലവിൽ 100 ആണ്. നീറ്റ് പ്രവേശന പരീക്ഷയുടെ അടിസ്ഥാനത്തിലാണ് ജിഎംസി ബാർമറിലേക്കുള്ള പ്രവേശനം. എംബിബിഎസ് കോഴ്സിന്റെ ദൈർഘ്യം 4.5 വർഷം + ഒരു വർഷം നിർബന്ധിത റൊട്ടേറ്റിംഗ് മെഡിക്കൽ ഇന്റേൺഷിപ്പ് ആണ്.
പുറം കണ്ണികൾ
വർഗ്ഗം:രാജസ്ഥാനിലെ മെഡിക്കൽ കോളേജുകൾ
അനിൽ കുമാർ അഗർവാൾ
ഒരു ഇന്ത്യൻ പരിസ്ഥിതി പ്രവർത്തകനായിരുന്നു അനിൽ കുമാർ അഗർവാൾ (23 നവംബർ 1947- 2 ജനുവരി 2002) കാൺപൂർ ഐഐടിയിൽ മെക്കാനിക്കൽ എഞ്ചിനീയറായി പരിശീലനം നേടിയ അദ്ദേഹം ഹിന്ദുസ്ഥാൻ ടൈംസിൽ സയൻസ് ലേഖകനായി ജോലി ചെയ്തു. നിലവിൽ സുനിത നരേൻ നയിക്കുന്ന ഡൽഹി ആസ്ഥാനമായുള്ള ഗവേഷണ സ്ഥാപനമായ സെന്റർ ഫോർ സയൻസ് ആൻഡ് എൻവയോൺമെന്റിന്റെ സ്ഥാപകനായിരുന്നു അദ്ദേഹം.
1987-ൽ, ദേശീയ അന്തർദേശീയ രംഗങ്ങളിലെ അദ്ദേഹത്തിന്റെ പ്രവർത്തനത്തിന് ഐക്യരാഷ്ട്രസഭയുടെ പരിസ്ഥിതി പ്രോഗ്രാം ഗ്ലോബൽ 500 റോൾ ഓഫ് ഓണറിലേക്ക് അദ്ദേഹത്തെ തിരഞ്ഞെടുത്തു. പരിസ്ഥിതിയിലും വികസനത്തിലും അദ്ദേഹം നടത്തിയ പ്രവർത്തനങ്ങൾക്ക് ഇന്ത്യൻ സർക്കാർ അദ്ദേഹത്തെ പത്മശ്രീ (1986), പത്മഭൂഷൺ (2002) എന്നിവ നൽകി ആദരിച്ചു.
പുറംകണ്ണികൾ
വർഗ്ഗം:ഇന്ത്യയിലെ പരിസ്ഥിതിപ്രവർത്തകർ വർഗ്ഗം:2002-ൽ മരിച്ചവർ വർഗ്ഗം:1947-ൽ ജനിച്ചവർ
ക്വിൻഗായ് തടാകം
ചൈനയിലെ ഒരു തടാകമാണ്‌ ക്വിൻഗായ് തടാകം. ക്വിൻഗായ് പ്രവിശ്യയിലാണ് ഈ തടാകം സ്ഥിതി ചെയ്യുന്നത്. ഇതൊരു ഉപ്പു തടാകവും ക്ഷാര തടാകവുമാണ്. ക്വിൻഗായ് തടാകത്തിന്റെ പ്രതല വിസ്തീർണം 4,317 ചതുരശ്ര കിലോമീറ്റർ ആണ്. 2008-ലെ കണക്കനുസരിച്ച് ഈ തടാകത്തിനു 21 മീറ്റർ ശരാശരി ആഴവും 25. 5മീറ്റർ പരമാവധി ആഴവുമുണ്ട്‌. ഇപ്പോഴത്തെ നാമമായ ക്വിൻഗായ്(ചൈനീസ്)എന്നതിന്റെയും പഴയ നാമമായിരുന്ന കൊകോണോറിന്റെയും (മംഗോളിയൻ) അർഥം "നീലത്തടാകം" എന്നാണ്. ക്വിൻഗായ് തടാകം പ്രവിശ്യാതലസ്ഥാനമായ ഷിനിങ്ങിൽ ഇന്ന് 100കിലോമീറ്റർ അഥവാ 621 മൈൽ പടിഞ്ഞാറു മാറിയാണ് സ്ഥിതി ചെയ്യുന്നത്. ക്വിൻഗായ് തടാകം സമുദ്ര നിരപ്പിൽ നിന്ന് 3,205 മീറ്റർ അഥവാ 10,515 അടി ഉയരത്തിലാണ്. ഇരുപത്തിമൂന്ന് നദികളും അരുവികളും ക്വിൻഗായ് തടാകത്തിലെക്കെത്തുന്നു. ഇവ മിക്കവയും വറ്റിപോകുന്നവയാണ്. സ്ഥിരമായുള്ള അഞ്ചു സോത്രസുകളാണ് ഈ തടാകത്തിലെ ജലത്തിന്റെ 80 ശതമാനവും നല്കുന്നത്.
ഇരുപതാം നൂറ്റാണ്ടിൽ ക്വിൻഗായ് തടാകം കുറെ ചുരുങ്ങി, എങ്കിലും 2004-ഓടെ വീണ്ടും വികസിക്കുന്നുണ്ട്. ഉപ്പുജല തടാകമാണ്ണെങ്കിലും ക്വിൻഗായ് തടാകത്തിൽ മത്സ്യ ലഭ്യതയുണ്ട്.
അവലംബം
വർഗ്ഗം:ചൈനയിലെ തടാകങ്ങൾ വർഗ്ഗം:ചൈനയിലെ ദേശീയോദ്യാനങ്ങൾ
ക്ലെയർ ബ്ലൂം
പട്രീഷ്യ ക്ലെയർ ബ്ലൂം, സിബിഇ (ജനനം: ഫെബ്രുവരി 15, 1931), ആറു പതിറ്റാണ്ടിലേറെക്കാലമായി അഭിനയരംഗത്തു നിറഞ്ഞുനിന്നിരുന്നതും, ക്ലെയർ ബ്ലൂം എന്ന സ്റ്റേജ് നാമത്തിൽ അറിയപ്പെട്ടിരുന്നതുമായ ഇംഗ്ലീഷ് ചലച്ചിത്ര-നാടക നടിയാണ്. എ സ്ട്രീറ്റ്കാർ നെയിംഡ് ഡിസയർ, എ ഡോൾസ് ഹൌസ്, ലോംഗ് ഡേസ് ജേർണി ഇൻടു നൈറ്റ് തുടങ്ങിയ നാടകങ്ങളിലെ പ്രധാന വേഷങ്ങളിലൂടെ പ്രശസ്തയായിത്തീർന്ന അവർ അറുപതോളം ചലച്ചിത്രങ്ങളിലും അഭിനയിച്ചിട്ടുണ്ട്.
1952 ൽ ഹോളിവുഡ് ചലച്ചിത്രതാരം ചാർലി ചാപ്ലിൻ അദ്ദേഹത്തോടൊപ്പം ലൈംലൈറ്റ് എന്ന ചിത്രത്തിലെ ഒരു വേഷം അവതരിപ്പിക്കുവാൻ ക്ലെയർ ബ്ലൂമിനെ കണ്ടെത്തി. തന്റെ ചലച്ചിത്രജീവിതത്തിൽ, റിച്ചാർഡ് ബർട്ടൺ, ലോറൻസ് ഒലിവിയർ, ജോൺ ഗിയൽ‌ഗഡ്, പോൾ സ്‌കോഫീൽഡ്, റാൽഫ് റിച്ചാർഡ്സൺ, യുൾ ബ്രൈനെർ, ജോർജ്ജ് സി. സ്കോട്ട്, ജെയിംസ് മേസൺ, പോൾ ന്യൂമാൻ, ക്ലിഫ് റോബർ‌ട്ട്സൺ, ആന്റണി ഹോപ്കിൻസ്, റോഡ് സ്റ്റീഗർ എന്നിങ്ങനെ നിരവധി പ്രശസ്ത അഭിനേതാക്കൾക്കൊപ്പം അവർ അഭിനയിച്ചു.
ആദ്യകാലം
മുമ്പ് മിഡിൽസെക്സിന്റെ (ഇപ്പോൾ നോർത്ത് ലണ്ടന്റെ പ്രാന്തപ്രദേശമായ) ഭാഗമായിരുന്ന ഫിഞ്ച്ലിയിൽ എലിസബത്തിന്റെയും (മുമ്പ്, ഗ്രൂ) വിൽപ്പന മേഖലയിൽ ജോലി ചെയ്തിരുന്ന എഡ്വേർഡ് മാക്സ് ബ്ലൂമിന്റെയും പുത്രിയായി പട്രീഷ്യ ക്ലെയർ ബ്ലൂം എന്ന പേരിൽ ജനിച്ചു. ബ്ലൂമെന്തൽ എന്ന യഥാർത്ഥ പേരുള്ള അവളുടെ പിതൃ മുത്തശ്ശീമുത്തശ്ശന്മാരും അതുപോലെതന്നെ ഗ്രാവിറ്റ്‌സ്‌കി എന്ന പേരിലുള്ള അവളുടെ മാതൃ മുത്തശ്ശീമുത്തശ്ശന്മാരും റഷ്യയിലെ ഗ്രോഡ്‌നോ മേഖലയിലെ ബൈറ്റനിൽ നിന്നുള്ള (ഇപ്പോൾ കിഴക്കൻ യൂറോപ്പിലെ ബെലാറസിൽ) ജൂത കുടിയേറ്റക്കാരായിരുന്നു.
ക്ലെയർ ബ്ലൂം ബ്രിസ്റ്റലിലെ ഇൻഡിപെൻഡന്റ് ബാഡ്മിന്റൺ സ്കൂളിൽ സെക്കൻഡറി വിദ്യാഭ്യാസത്തിന് ചേർന്നു. ലണ്ടനിലെ ഗിൽഡ്‌ഹാൾ സ്‌കൂൾ ഓഫ് മ്യൂസിക് ആൻഡ് ഡ്രാമയിൽ ഒരു കൗമാരക്കാരിയായിരിക്കവേ നാടകാഭിനയം പരിശീലിച്ച അവർ സെൻ‌ട്രൽ സ്കൂൾ ഓഫ് സ്പീച്ച് ആൻഡ് ഡ്രാമയിൽ എൽസി ഫോഗെർട്ടിയുടെ കീഴിലും തുടർന്ന് ലണ്ടനിലെ റോയൽ ആൽബർട്ട് ഹാളിലുമായി തന്റെ പഠനം തുടർന്നു.
രണ്ടാം ലോകമഹായുദ്ധകാലത്ത് 1940 ലെ ദ ബ്ലിറ്റ്സ് എന്നറിയപ്പെട്ട ജർമ്മൻ ബോംബാക്രമണവേളയിൽ ജർമ്മൻകാർ ലണ്ടനിൽ ബോംബിടാൻ തുടങ്ങിയതിനുശേഷം, ബോംബുകൾ വീടിനു സമീപത്തു പതിച്ചതിനാൽ അവരുടെ കുടുംബത്തിന് നിരവധി തലനാരിഴക്കുള്ള രക്ഷപ്പെടലുകൾ ഉണ്ടായി. ക്ലെയറും സഹോദരൻ ജോണും രാജ്യത്തിന്റെ മറ്റൊരു ഭാഗത്തും പിന്നീട് അമേരിക്കയിലേക്കും സുരക്ഷിതത്വത്തിന്റെ പേരിൽ അയയ്ക്കപ്പെടുകയും അവിടെ ഒരു വർഷം അവരുടെ അമ്മാവനോടൊപ്പം താമസിക്കുകയും ചെയ്തു.
സ്വകാര്യജീവിതം
മൂന്ന് തവണ വിവാഹം കഴിച്ച ബ്ലൂമിന്റെ ആദ്യ വിവാഹം റാഷോമോൻ എന്ന നാടകത്തിൽ അഭിനയിച്ചപ്പോൾ കണ്ടുമുട്ടിയ നടൻ റോഡ് സ്റ്റീഗറുമായി 1959 ൽ ആയിരുന്നു. ഇരുവരുടേയും പുത്രിയായ അന്ന സ്റ്റീഗർ ഒരു ഓപ്പറ ഗായികയാണ്. സ്റ്റീഗറും ബ്ലൂമും 1969 ൽ വിവാഹമോചനം നേടി. അതേ വർഷം തന്നെ ബ്ലൂം നിർമ്മാതാവ് ഹില്ലാർഡ് എൽക്കിൻസിനെ വിവാഹം കഴിച്ചു. മൂന്നുവർഷം നീണ്ടുനിന്ന വിവാഹബന്ധത്തിനുശേഷം, 1972 ൽ ദമ്പതികൾ വിവാഹമോചനം നേടി. 1990 ഏപ്രിൽ 29 നു നടന്ന ബ്ലൂമിന്റെ മൂന്നാമത്തെ വിവാഹം, എഴുത്തുകാരനായ ഫിലിപ്പ് റോത്തുമായിട്ടായിരുന്നു. 1994 ൽ അവർ വേർപിരിഞ്ഞു.
ബ്ലൂം തന്റെ ജീവിതത്തെക്കുറിച്ചും കരിയറിനെക്കുറിച്ചും രണ്ട് ഓർമ്മക്കുറിപ്പുകൾ എഴുതിയിട്ടുണ്ട്. ആദ്യത്തേത്, ലൈംലൈറ്റ് ആൻഡ് ആഫ്റ്റർ: ദി എഡ്യൂക്കേഷൻ ഓഫ് ആൻ ആക്ട്രസ് 1982 ൽ പ്രസിദ്ധീകരിക്കപ്പെടുകയും ഇതിൽ അവരുടെ കരിയറിനെക്കുറിച്ചും അവതരിപ്പിച്ച ചലച്ചിത്ര-നാടക വേഷങ്ങളെക്കുറിച്ചും ആഴത്തിൽ പ്രതിപാദിച്ചിരുന്നു.
രണ്ടാമത്തെ പുസ്തകം, ലീവിംഗ് എ ഡോൾസ് ഹൌസ്: എ മെമ്മെയർ, 1996 ൽ പ്രസിദ്ധീകരിച്ചു. വ്യക്തിജീവിത്തിലെ വിശദാംശങ്ങളേക്കുറിച്ച് പ്രതിപാദിച്ച ഇതിൽ അവരുടെ വിവാഹ ബന്ധങ്ങൾ മാത്രമല്ല, റിച്ചാർഡ് ബർട്ടൺ, ലോറൻസ് ഒലിവിയർ, യുൾ ബ്രൈനർ എന്നിവരുമായുള്ള സ്വകാര്യ ബന്ധങ്ങളെക്കുറിച്ചും വിശദീകരിക്കുന്നതായിരുന്നു.
അവലംബം
വർഗ്ഗം:ഇംഗ്ലീഷ് നാടക അഭിനേതാക്കൾ വർഗ്ഗം:നടിമാർ വർഗ്ഗം:1931-ൽ ജനിച്ചവർ
കുട്ടനാടൻ നിലങ്ങൾ
thumb|കുട്ടനാട്ടിലെ നെൽപ്പാടം‌ ആലപ്പുഴ, കോട്ടയം ജില്ലകളിലായി വ്യാപിച്ച് കിടക്കുന്ന കേരളത്തിലെ പ്രധാന കാർഷികമേഖലകളിലൊന്നാണ് കുട്ടനാട്. കാർഷികവൃത്തി പ്രധാനമായുള്ള ഇവിടം കേരളത്തിലെ നെൽകൃഷിയുടെ പ്രധാന കേന്ദ്രമാണ്. ഇന്ത്യയിൽ തന്നെ ഏറ്റവും താഴ്ന്ന പ്രദേശങ്ങളിലൊന്നാണ് കുട്ടനാട്. 76 വില്ലേജുകളിലായി വ്യാപിച്ച് കിടക്കുന്ന കുട്ടനാടൻ മേഖലയുടെ വിസ്തൃതി 54000 ഹെക്ടറാണ്. കുട്ടനാടൻ പ്രദേശം സമുദ്രനിരപ്പിനേക്കാൾ താഴെയാണ് സ്ഥിതിചെയ്യുന്നത് എന്നത് ഈ പ്രദേശത്തിന്റെ പ്രധാന സവിശേഷതയാണ്. സമുദ്രനിരപ്പിൽ നിന്നും 2.2 മീ താഴെ മുതൽ 0.6 മീ മുകളിൽ വരെയാണ് ഈ പ്രദേശത്തിന്റെ ഉയര വ്യത്യാസം. സമുദ്രനിരപ്പിനുതാഴെയുള്ള പ്രദേശത്ത് കൃഷിചെയ്യുന്ന ലോകത്തിലെതന്നെ അപൂർവ്വം പ്രദേശങ്ങളിലൊന്നാണ് ഇവിടം. ഒരു വിനോദസഞ്ചാരകേന്ദ്രവുമാണ് കുട്ടനാട്.
ഭൂപ്രകൃതി
സമുദ്രനിരപ്പിൽ നിന്ന് 1.5 മീറ്റർ വരെ താഴെ സ്ഥിതി ചെയ്യുന്ന വയലുകളാണിവ. കാലവർഷക്കാലത്ത് ഈ പാടശേഖരങ്ങൾ കായലുകളായി രൂപാന്തരപ്പെടുന്നു. പമ്പ, അച്ചൻകോവിൽ, മണിമല, മീനച്ചിൽ എന്നീ നദികൾ കുട്ടനാടൻ നിലങ്ങളിലൂടെ ഒഴുകി വേമ്പനാട്ടുകായലിൽ ലയിക്കുന്നു.
വിത്ത്
കുട്ടനാടൻ നിലങ്ങൾക്കനുയോജ്യമായ മൂപ്പു കുറഞ്ഞ ഇനങ്ങൾ : മട്ട ത്രിവേണി, ജ്യോതി, കാർത്തിക, മാക്കം, കാഞ്ചന. ഇടത്തരം മൂപ്പുള്ള ഇനങ്ങൾ : ജയ, കനക, പവിഴം, ആശ, ഭദ്ര
പുറത്തേക്കുള്ള കണ്ണികൾ
വർഗ്ഗം:കേരളത്തിലെ നെൽപ്പാടങ്ങൾ വർഗ്ഗം:കുട്ടനാട്
മേരി (വിവക്ഷകൾ)
മേരി, മറിയം, മരിയ എന്നീ വാക്കുകൾ കൊണ്ട് വിവക്ഷിക്കാവുന്ന കാര്യങ്ങൾ.
വ്യക്തികൾ
{| border="0"
മണൽപ്രാവ്
ലഘുചിത്രം|Chestnut-bellied sandgrouse മണൽപ്രാവ് മദ്ധ്യ-ഉത്തര ആഫ്രിക്കൻ ഭൂവിഭാഗത്തിലും തെക്കൻ ഏഷ്യയിലും കാണപ്പെടുന്ന മണൽപ്രാവ്    (ഇംഗ്ലീഷിലെ പേര്  Chestnut-bellied Sandgrouse എന്നാണ്. ശാസ്ത്രീയ നാമം Pterocles exustus എന്നാണ്. ) വരൾച്ചയുള്ളതും കുറ്റിക്കാടുകളും സമതലങ്ങളും നിറഞ്ഞതുമായ പ്രദേശങ്ങളിൽ ജീവിക്കുന്ന മരുപ്രാവുകളുടെ ഇനത്തിൽപ്പെട്ട പക്ഷിയാണ്. വെള്ളത്തിനു വേണ്ടി ഒരു ദിവസം എൺപതോളം കിലോമീറ്ററിലധികം ദൂരം ഈ പക്ഷികൾ സഞ്ചരിക്കും എന്നാണ് കണ്ടെത്തിയിട്ടുള്ളത്.
ശാരീരികമായ പ്രത്യേകതകൾ
24 മുതൽ 40 സെന്റിമീറ്റർ വരെ നീളവും 150 മുതൽ 500 ഗ്രാം വരെ ഭാരവുമുള്ള പ്രാവിനു സമാനമായ പക്ഷികളാണ് മണൽ പ്രാവുകൾ. വരണ്ടതും മണൽ നിറഞ്ഞതുമായ ചുറ്റുപാടുകൾക്ക് അനുയോജ്യമായ തവിട്ടുനിറവും ഇരുണ്ട പുള്ളിവരകളുമുള്ള തൂവലുകൾ നിറഞ്ഞ പക്ഷികളാണിവ. തലയിൽ സാധാരണയായി പുള്ളിവരകൾ കുറഞ്ഞായിരിക്കും കാണപ്പെടുക. ചിറകുകൾക്ക് അടിഭാഗം ഇരുണ്ടതാണ്. ഉദരത്തിനു മുകൾ ഭാഗം കടും തവിട്ടു നിറമുള്ളതും ഉദരഭാഗം കറുപ്പു കലർന്നതുമാണ്. ചിറകിന്റെ അഗ്രഭാഗത്തെ നീണ്ട തൂവലുകൾക്ക് ചാരം കലർന്ന നീലനിറമാണ്. ചുണ്ടുകൾ ധാന്യങ്ങൾ കൊത്തിപ്പൊട്ടിച്ചു തിന്നാൻ തക്കവിധം ബലിഷ്ഠവും ഇരുണ്ട നീല നിറം കലർന്നതുമാണ്. ചുണ്ടുകളുടെ അഗ്രഭാഗത്തിന് കടും നിറമായിരിക്കും. കണ്ണുകൾക്ക് ചുറ്റിനും ഇളം പച്ച നിറവും കാണാം. മാറിടം ചുറ്റി ഒരു മാല പോലെ തോന്നിക്കുന്ന ഇരുണ്ട വലയങ്ങളും ഉണ്ടാകും. ആൺ പക്ഷികൾ പൊതുവേ മങ്ങിയ നിറമുള്ളതും പുള്ളിവരകൾ കുറവുള്ളതുമാണ്. ആൺ പക്ഷികളുടെ മാറിടത്തിലെ വലയങ്ങൾ പെൺപക്ഷിയോളം തെളിഞ്ഞതും വീതിയുള്ളതുമാകില്ല. പ്രായപൂർത്തിയാകാത്ത പക്ഷികളിൽ നീളമേറിയ വാൽ തൂവലുകൾ ഉണ്ടാകില്ല. മണൽ പ്രാവുകളെ ആറിനമായി തിരിച്ചിട്ടുണ്ട്.
പതിനൊന്ന് തൂവലുകൾ വീതം ചേർന്ന ബലിഷ്ഠമായ പറക്കൽ ചിറകുകളാണ് ഇവക്കുള്ളത്. ചിറകുകൾ പേശികൾ നിറഞ്ഞതും പെട്ടെന്നുള്ള പറക്കലിനു സഹായകമാം വിധം ശക്തവുമാണ്. കാലുകൾ കുറിയവയാണ്. ഉദരഭാഗത്തുള്ള തൂവലുകൾ വെള്ളം സംഭരിച്ചു നിർത്താനുതകുന്ന വിധത്തിലുള്ളവയാണ്. 15 മുതൽ 20 മില്ലി ലിറ്റർ വെള്ളം വരെ കുഞ്ഞുങ്ങൾക്ക് നൽകാനായി ഈ വിധത്തിൽ തിങ്ങിയ തൂവലുകൾക്കിടയിൽ സംഭരിച്ച് എൺപതോളം കിലോമീറ്റർ ദൂരം ഇവക്ക് പറക്കാൻ കഴിയും. കട്ടിയേറിയ ഈ തൂവൽപ്പാളി കടുത്ത ചൂടിൽ നിന്നും തണുപ്പിൽ നിന്നും ഇവക്ക് രക്ഷാകവചമാകുകയും ചെയ്യുന്നു. കൂട്ടമായിട്ടാണ് ഇവ വെള്ളക്കെട്ടുകളിൽ നിന്ന് വെള്ളം സംഭരിക്കാനായി പോകുക.
ഭക്ഷണരീതി
പയർ വർഗ്ഗത്തിൽപ്പെട്ട ചെടികളുടെ കായകളും പുൽ വിത്തുകളും പഴങ്ങളും ചെടികളുടെ ഇളം കൂമ്പുകളും ഒക്കെയാണ് ഇവയുടെ ആഹാരം. പ്രജനനകാലത്ത് ഉറുമ്പുകളേയും ചിതലുകളേയും ഇവ ആഹാരമാക്കാറുണ്ട്. ധാന്യങ്ങളും വിത്തുകളും അടക്കമുള്ള അതീവ ഖരാവസ്ഥയിലുള്ള ആഹാരം കഴിക്കുന്നതിനാൽ ധാരാളം വെള്ളം കുടിക്കുന്ന പക്ഷിയാണ് മണൽ പ്രാവുകൾ. ജലാശയങ്ങളിൽ നിന്നും സെക്കന്റുകൾക്കുള്ളിൽ ധാരാളം വെള്ളം കുടിക്കുവാനുള്ള കഴിവ് ഇവക്കുണ്ട്.
പ്രജനനം
പ്രജനനകാലം ചൂടുള്ളതും ധാന്യവിളകൾ മൂപ്പെത്തുന്നതുമായ കാലത്തോട് അനുബന്ധമായാണ് കണ്ടുവരുന്നത്. മണൽപ്പരപ്പുകളിലെ ചെറിയ കുഴികളിൽ ചെറിയ ഇലകൾ കൊണ്ട് മെത്തയൊരുക്കി അതിലാണ് മുട്ടകളിടുക. ഒരു പ്രജനന കാലത്ത് രണ്ട് മുതൽ നാലു മുട്ടകൾ വരെയാണ് പെൺപക്ഷി ഇടുക. മുട്ടകൾ തവിട്ടു നിറമുള്ളതും പുള്ളിക്കുത്തുകളോടു കൂടിയതുമാണ്. പരിസരത്തിനു സമാനമായ നിറത്തിലെ മുട്ടകൾ ശത്രുക്കൾക്ക് കണ്ടെത്താൻ വിഷമമുള്ളതാണ്. 20 മുതൽ 25 ദിവസം വരെയാണ് അടയിരിപ്പു കാലം. പകൽ സമയം പെൺപക്ഷിയും രാത്രികാലത്ത് ആൺ പക്ഷിയുമാണ് സാധാരണയായി അടയിരിക്കുക. മുട്ട വിരിഞ്ഞെത്തുന്ന കുഞ്ഞുങ്ങൾക്ക് ഇളം തവിട്ടു നിറമുള്ളതും തൂവൽപ്പുതപ്പിനാൽ മൂടിയവയുമായിരിക്കും. സാധാരണയായി കുഞ്ഞുങ്ങൾക്ക് തീറ്റ നൽകാറില്ല. മറിച്ച് ആഹാര സമ്പാദനത്തിനായി സഹായിക്കുകയാണ് ചെയ്യുക. ആവശ്യമായ വെള്ളം വയറിലെ തൂവലുകളിൽ സംഭരിച്ച് കുഞ്ഞുങ്ങൾക്കെത്തിച്ചു നൽകുന്നത് പ്രധാനമായും ആൺ പക്ഷികളാണ്. ആൺ പെൺ പക്ഷികളുടെ മേൽനോട്ടത്തിൽ ഇര തേടാൻ കുഞ്ഞുങ്ങളെ പരിശീലിപ്പിക്കുകയും മാസങ്ങളോളം കുടുംബമായി കൂടെക്കൊണ്ടു നടക്കുകയും ചെയ്യുന്നു.
എം (ഇംഗ്ലീഷക്ഷരം)
ആധുനിക ഇംഗ്ലീഷ് അക്ഷരമാലയുടെയും ഐ‌എസ്ഒ അടിസ്ഥാന ലാറ്റിൻ അക്ഷരമാലയുടെയും പതിമൂന്നാമത്തെ അക്ഷരമാണ് M അല്ലെങ്കിൽ m. ഇംഗ്ലീഷിൽ ഇതിന്റെ പേര് എം എന്നാകുന്നു.(തലവകാരാരണ്യകം /ɛമ്/ ), ബഹുവചനം ഇഎംഎസ്.
ബാഹ്യ കണ്ണികൾ
വർഗ്ഗം:Pages with unreviewed translations
കാസർകോട് കാദർഭായ്
തുളസീദാസിന്റെ സംവിധാനത്തിൽ ഇന്നസെന്റ്, ജഗദീഷ്, സിദ്ദിഖ്, സൈനുദ്ദീൻ, അശോകൻ,ആലുംമൂടൻ, സുനിത, സുചിത്ര എന്നിവർ പ്രധാനവേഷങ്ങളിൽ അഭിനയിച്ച് 1992-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് കാസർകോട് കാദർഭായ്. 1991-ൽ പുറത്തിറങ്ങിയ മിമിക്സ് പരേഡ് എന്ന ചിത്രത്തിന്റെ രണ്ടാം ഭാഗമാണിത്. സിമ്പിൾ പ്രൊഡക്ഷൻസിന്റെ ബാനറിൽ മുംതാസ് ബഷീർ നിർമ്മിച്ച ഈ ചിത്രം സിംപിൾ റിലീസ് ആണ് വിതരണം ചെയ്തത്. കലാഭവൻ അൻസാർ ആണ് ഈ ചിത്രത്തിന്റെ കഥാകാരൻ. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് കലൂർ ഡെന്നീസ് ആണ്.
സംഗീതം
ബിച്ചു തിരുമല എഴുതിയ ഇതിലെ ഗാനങ്ങൾക്ക് സംഗീതം പകർന്നത് ജോൺസൺ ആണ്. ഗാനങ്ങൾ സീ സീ വിപണനം ചെയ്തിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:1992-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:തുളസീദാസ് സംവിധാനം ചെയ്ത ചലച്ചിത്രങ്ങൾ വർഗ്ഗം:സാലുജോർജ്ജ് ക്യാമറ ചലിപ്പിച്ച ചലച്ചിത്രങ്ങൾ വർഗ്ഗം:ജി. മുരളി ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ബിച്ചുതിരുമല- ജോൺസൺ ഗാനങ്ങൾ വർഗ്ഗം:ബിച്ചുതിരുമലയുടെ ഗാനങ്ങൾ വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
മോറോ ഇസ്‌ലാമിക്ക് ലിബറേഷൻ ഫ്രണ്ട്
ദക്ഷിണ ഫിലിപ്പൈൻസിലെ മുസ്‌ലിം ന്യൂനപക്ഷമായ മോറോ മുസ്‌ലിങ്ങൾക്കിടയിൽ സ്വാധീനമുള്ള ഒരു സായുധ ഗ്രൂപ്പാണ് മോറോ ഇസ്‌ലാമിക്ക് ലിബറേഷൻ ഫ്രണ്ട്. 1978 മുതൽ സർക്കാറുമായി പോരാട്ടരംഗത്തുള്ള ഇവർ 2014ലെ സമാധാന ചർച്ചകളെ തുടർന്ന് ഇന്ന് സമാധാനത്തിന്റെ പാതയിലാണ്.
അവലംബം
വർഗ്ഗം:മുസ്ലിം സംഘടനകൾ
ഒരൂനുകോ
അഫ്ര ബെൻ (1640–1689) എഴുതിയ ഗദ്യകഥയുടെ ഒരു ഹ്രസ്വ കൃതിയാണ് ഒരൂനുകോ അല്ലെങ്കിൽ, റോയൽ സ്ലേവ്. ഇത് 1688-ൽ വില്യം കാനിംഗ് പ്രസിദ്ധീകരിച്ച് ആ വർഷം അവസാനം മറ്റ് രണ്ട് കഥകളുമായി വീണ്ടും പ്രസിദ്ധീകരിച്ചു. തെക്കേ അമേരിക്കയുടെ അടിമത്തത്തിന്റെ പശ്ച്ചാത്തലത്തിൽ എഴുതിയ ഒരൂനുകോ (Oroonoko) ആണ് അവരുടെ ഏറ്റവും പ്രശസ്തമായ കൃതി. കബളിപ്പിക്കപ്പെട്ട് അടിമത്തത്തിലേക്ക് സുരിനാമിലെ ബ്രിട്ടീഷ് കോളനിക്കാർക്ക് വിൽക്കുകയും ചെയ്യുന്ന കൊറമാന്റിയനിൽ നിന്നുള്ള ഒരു ആഫ്രിക്കൻ രാജകുമാരനാണ് പേരിടാത്ത നായകൻ. അവിടെ അദ്ദേഹം ആഖ്യാതാവിനെ കണ്ടുമുട്ടുന്നു. അദ്ദേഹത്തിന്റെ ജീവിതം, സ്നേഹം, മത്സരം, വധശിക്ഷ എന്നിവയെക്കുറിച്ചുള്ള ആദ്യ വ്യക്തിയുടെ വിവരണമാണ് ബെഹന്റെ ഗദ്യകഥ.
പുറം കണ്ണികൾ
വർഗ്ഗം:ഇംഗ്ലീഷ് നോവലുകൾ
സ്വതന്ത്രചിന്ത
തത്വശാസ്ത്രപരമായ ഒരു വീക്ഷണമാണ് സ്വതന്ത്രചിന്ത. സത്യത്തെ സംബന്ധിച്ച് അത് യുക്തിയേയും ശാസ്ത്രത്തെയും അനുഭവത്തേയും അടിസ്ഥാനമാക്കിയതാവണം. അതിനുപകരം ആധികാരിത, പാരമ്പര്യം, ദിവ്യജ്ഞാനം, ഹേത്വാടിസ്ഥാനമില്ലാത്ത സിദ്ധാന്തം, മതം ഇവ അടിസ്ഥാനമായതാകരുത്. സ്വതന്ത്രചിന്തയുടെ അവബോധാത്മകമായ പ്രയോഗമാണ് സ്വതന്ത്രചിന്താപ്രവർത്തനം. സ്വതന്ത്രചിന്ത പിന്തുടരുന്നവരെ "സ്വതന്ത്രചിന്തകർ  '' എന്നു വിളിക്കുന്നു.
പതിനേഴാം നൂറ്റാണ്ടിലാണ് ഈ വാക്ക് ഇംഗ്ലിഷ് ഭാഷയിലേയ്ക്കു കടന്നുവന്നത്. പാരമ്പര്യമതചിന്തയുടെ അടിസ്ഥാനത്തെപ്പറ്റി അന്വേഷിക്കുന്നവരെയാണ് അന്ന് സ്വതന്ത്രചിന്തകർ എന്നു വിളിച്ചത്. ഓക്സ്ഫോർഡ് ഇംഗ്ലീഷ് നിഘണ്ടു പ്രകാരം ഒരു സ്വതന്ത്രചിന്തകൻ "മറ്റുള്ള ആളുകളുടെ പ്രത്യേകിച്ച് മതബോധനത്തിൽ അംഗീകരിക്കുന്നതിനുപകരം സ്വന്തം ആശയങ്ങളും അഭിപ്രായങ്ങളും രൂപപ്പെടുത്തുന്ന വ്യക്തിയാണ്.
പ്രതീകം
പാൻസിപുഷ്പം ആണ് സ്വതന്ത്രചിന്തയുടെ പ്രതീകമായി കണക്കാക്കിയിരിക്കുന്നത്. 1800കളിൽത്തന്നെ ഈ ചെടിയെ അമേരിക്കൻ സെക്കുലർ യൂണിയൻ തങ്ങളുടെ പ്രതീകമായി സ്വീകരിച്ചുവന്നു. പാൻസി പുഷ്പത്തിന്റെ പേരും അതിന്റെ രൂപവും ആണ് ഇതിനെ സ്വതന്ത്രചിന്തയുടെ പ്രതീകമാക്കിയത്. പാൻസി എന്ന പേര് ഫ്രഞ്ച് വാക്കായ pensée എന്നതിൽനിന്നും വന്നതാണ്. ഈ വാക്കിനർഥം ചിന്ത എന്നാണ്. ഒരു മനുഷ്യന്റെ മുഖം ഓർമ്മിപ്പിക്കുന്നതാണ് ഈ പുഷ്പം. വേനലിന്റെ മദ്ധ്യത്തിൽ ഈ പുഷ്പം മുന്നോട്ടു നീണ്ട് ഒരു ആഴത്തിലുള്ള ചിന്തകനെപ്പോലെ നിൽക്കുന്നു. ഇതാകാം ഈ പൂവിനു ഈ പേർ ലഭിച്ചത്.
ഉത്തരാധുനിക മുന്നേറ്റങ്ങൾ
വിമർശനാത്മകചിന്ത, ഗ്രീസിലും അയർലാന്റ് മുതൽ ഇറാൻ, ഇന്ത്യ വരെയുള്ള പ്രദേശങ്ങളിൽ നിലനിന്നിരുന്നു. ഇറാനിലാണെങ്കിൽ ഒമർ ഖയ്യാം (1048–1131) അദ്ദേഹത്തിന്റെ യാഥാസ്ഥിതികമല്ലാത്ത റൂബൈയ്യാത്ത് പോലുള്ള കവിതകളിലൂടെ സ്വതന്ത്രചിന്തയുടെ സ്ഫുരണങ്ങൾ കണ്ടെത്താവുന്നതാണ്. ചൈന, ഇന്ത്യ തുടങ്ങിയ സംസ്കാരങ്ങളിൽ ഈ ചിന്ത വലിയതോതിൽ ഉയർന്നുവന്നിരുന്നു. ചൈനയിലെ സമുദ്രയാത്രികരായ തെക്കൻ സോങ്ങ് രാജവംശത്തിന്റെ നവോത്ഥാനം ഈ ചിന്താഗതിക്ക് ഊന്നൽനൽകി. ഗൂഢശാസ്ത്രങ്ങളായ ആൽക്കെമി, ജ്യോതിഷം എന്നിവയെ ആചാരവിരുദ്ധരായവർ എതിർത്തതു തുടങ്ങി ആധുനിക നവോത്ഥാനം, പ്രൊട്ടസ്റ്റന്റ് നവീകരണം വരെ സ്വതന്ത്രചിന്തയുടെ ചെറുസ്ഫുരണങ്ങൾ വഹിച്ചു.
റാബിലിസിന്റെ നായകനായ പാന്റഗ്രൂവെൽ ഒറാക്കിൽ ഓഫ് ദ ഡിവൈൻ ബോട്ടിൽ എന്നയിടത്തേയ്ക്കു സഞ്ചരിക്കുന്നു. അയാൾ ജീവിതത്തിന്റെ പാഠം ഒരേയൊരു വാക്കിലൂടെ പഠിക്കുന്നു- കുടിക്കുക ("Trinch!", Drink!) എന്നതാണ് ആ വാക്ക്. ഒരു സ്വതന്ത്ര മനുഷ്യനെപ്പോലെ ലളിതമായ ഈ ജീവിതത്തെ ആസ്വദിക്കുക, ജ്ഞാനവും അറിവും നേടൂ. ഗർഗട്വ എന്ന അദ്ദേഹത്തിന്റെ കഥപാത്രം വായനക്കാരനെ ഉപദേശിക്കുന്നത്, " എല്ല് പൊളിച്ച് അകത്തുള്ള മജ്ജ വലിച്ചുകുടിക്കുക" എന്നാണ്. ഇതുവഴി അയാൾ അർഥമാക്കുന്നത്, അകത്തുള്ള ജ്ഞാനത്തെയാണ്.
ആധുനിക മുന്നേറ്റങ്ങൾ
ആധുനിക സ്വതന്ത്രചിന്തയുടെ യുഗത്തിൽ ഒരു പ്രധാന ചരിത്രസംഭവമാണ് 1600 എന്ന വർഷം. ഇറ്റലിയിൽ മുൻ‌ ഡൊമിനിക്കൻ സന്യാസി ആയിരുന്ന ഗിയോർഡാനോ ബ്രൂണോയെ മതവിധിപ്രകാരം അഗ്നിക്കിരയാക്കിയ വർഷമാണത്.
ഇംഗ്ലണ്ടിൽ
സ്വതന്ത്രചിന്തകൻ എന്ന പദം പതിനേഴാം നൂറ്റാണ്ടിന്റെ അവസാനപാദത്തിലാണ് ഇംഗ്ലണ്ടിൽ ഉപയോഗിച്ചുതുടങ്ങിയത്. ചർച്ചിനും സാഹിത്യപരമായി ബൈബിളിനും എതിരായി നിലയുറപ്പിച്ച വ്യക്തിയെ ആണ് ഈ പദം കൊണ്ട് അർത്ഥമാക്കിയത്. പ്രകൃതിയെ പരിഗണിക്കുന്നതിലൂടെ ആളുകൾക്ക് ലോകത്തെ അറിയാനാകും എന്ന തത്ത്വത്തിനെ കേന്ദ്രീകരിച്ച വിശ്വാസത്തിലധിഷ്ഠിതമായിരുന്നു ഈ വ്യക്തികളുടെ വിശ്വാസം. അത്തരം നിലപാടുകൾ ആദ്യമായി രേഖപ്പെടുത്തിയത് 1697ൽ വില്ല്യം മൊളിന്യു ആയിരുന്നു. ജോൺ ലോക്കിന് അദ്ദേഹം അയച്ച ഒരു കത്തിലാണിക്കാര്യം കാണുന്നത്. പിന്നീട്, 1713ൽ ആന്തണി കോളിൻസ് എഴുതിയ Discourse of Free-thinking ൽ ഈ ചിന്ത കൂടുതൽ വിപുലമായി കാണാനാകും. ഇതിനു ജനകീയമായ അംഗീകാരവും ലഭിച്ചു. ഈ പ്രബന്ധം എല്ലാ വിശ്വാസങ്ങളിലെയും പുരോഹിതരേയും മതസ്ഥാപനങ്ങളെയും വിമർശിച്ചു. ഇത് ഡീയിസം എന്ന തത്ത്വസംഹിതയുടെ പ്രതിവാദം ആയിരുന്നു. ഫ്രീതിങ്കർ മാസിക ഇംഗ്ലണ്ടിൽ 1881ൽ ആണ് തുടങ്ങിയത്.
ഫ്രാൻസിൽ
ഫ്രാൻസിൽ ഈ ചിന്ത ആദ്യമായി പ്രസിദ്ധീകരണങ്ങളിൽ വന്നത് 1765ൽ ആയിരുന്നു. ഡെനിസ് ദിദറോ, ജീൻ ലെ റോണ്ട് ഡിഅലെംബെർട്ട്, വോൾത്തേർ എന്നിവർ Liberté de penser എന്നതിനെ അടിസ്ഥാനമാക്കി ഒരു ലേഖനം തങ്ങളുടെ വിജ്ഞാനകോശത്തിൽ Encyclopédie ചേർത്തതോടെയാണ് ഫ്രാൻസിൽ ഈ ചിന്ത ആദ്യമായി പ്രസിദ്ധീകരണങ്ങളിൽ വന്നത്.
ജർമ്മനിയിൽ
ജർമ്മനിയിൽ 1815–1848 കാലഘട്ടത്തിൽ മാർച്ച്വിപ്ലവത്തിനു മുമ്പ്, പൗരന്മാർ ചർച്ചിന്റെ നിയമങ്ങൾക്കെതിരെ പ്രതിരോധം കൂടിവന്നു.
ബെൽജിയത്തിൽ
Université Libre de Bruxelles and the Vrije Universiteit Brussel എന്നിവയാണ് അവിടെ സ്വതന്ത്രചിന്തയ്ക്ക് ആക്കം കൂട്ടിയത്.
നെതർലാന്റിൽ
1856ൽ De Dageraad എന്ന സംഘടനയുടെ ഉദയത്തോടെയാണ് നെതർലാന്റിൽ സ്വതന്ത്രചിന്തയ്ക്ക് ഒരു ശക്തമായ സുസംഘടിതമായ നേതൃത്വമുണ്ടായത്.
അമേരിക്കയിൽ
1827ൽ "Free Press Association"ന്റെ സ്ഥാപനത്തോടെയാണ് അമേരിക്കയിൽ ഈ പ്രസ്ഥാനം സംഘടിതമായത്.
കാനഡയിൽ
ഒരു കൂട്ടം മതേതരപ്രവർത്തകരാൽ 1873 കാനഡയിൽ സ്ഥാപിതമായ Toronto Freethought Association ആണ് കാനഡയിൽ സ്ഥാപിക്കപ്പെട്ട ആദ്യ സുസംഘടിത മതേതരസംഘടന.
ഇതും കാണൂ
• ബ്രൈറ്റ്സ് മൂവ്മെന്റ്
• അനുഭവസത്താവാദം
• ജ്ഞാനോദയകാലം
• ഓക്കമിന്റെ കത്തി
• ഡീയിസം
• നിരീശ്വരവാദം
• അപ്പോളജറ്റിക്സ്
• അജ്ഞേയതാവാദം
കെ. ഓമനക്കുട്ടി
കേരളത്തിലെ പ്രമുഖയായ സംഗീതഞ്ജയും സംഗീത അദ്ധ്യാപികയുമാണ് '''ഡോ.കെ. ഓമനക്കുട്ടി'''(ജനനം :). തിരുവനന്തപുരത്തെ സംഗീത ഭാരതിയുടെ ഡയറക്ടറും സെക്രട്ടറിയുമാണ്. കേരള യൂണിവേഴ്സിറ്റി സംഗീത വിഭാഗം  മേധാവിയായിരുന്നു. ആകാശവാണിയുടെയും ദൂരദർശന്റെയും ടോപ് ഗ്രേഡ് ആർട്ടിസ്റ്റാണ്. കേരള സംഗീതനാടക അക്കാദമി ഫെലോഷിപ്പ് ഇവർക്ക് ലഭിച്ചിട്ടുണ്ട്.
ജീവിതരേഖ
ദക്ഷിണേന്ത്യയിലെ പേരെടുത്ത ഹാർമോനിസ്റ്റും കർണാടകസംഗീതജ്ഞനുമായിരുന്ന മലബാർ ഗോപാലൻ നായരുടെയും സംഗീതാധ്യാപിക ഹരിപ്പാട് മേടയിൽ കമലാക്ഷിയമ്മയുടെയും മകളായി ഹരിപ്പാട്ട് ജനിച്ചു. ആറന്മുള പൊന്നമ്മ, പാറശ്ശാല പൊന്നമ്മാൾ എന്നിവരോടൊപ്പം സ്വാതി സംഗീത അക്കാദമിയിലെ ആദ്യ ബാച്ച് വിദ്യാർത്ഥിയായിരുന്നു കമലാക്ഷിയമ്മാൾ.സുവോളജിയിലെ ബിരുദ പഠനത്തിനു ശേഷം അന്ന് സ്വാതി സംഗീത അക്കാദമി പ്രിൻസിപ്പലായിരുന്ന ശെമ്മാങ്കുടിയുടെ നിർബന്ധത്തിനു വഴങ്ങി സംഗീത പഠനത്തിനു ചേർന്നു. ശെമ്മാങ്കുടിയും ജി.എൻ.ബി. യുമടക്കം നിരവധി മഹാരഥന്മാരുടെ പക്കൽ സംഗീതാഭ്യാസനം നടത്തി. ആൾ ഇൻഡ്യാ റേഡിയോയിൽ ജോലി ലഭിച്ചെങ്കിലും അതുപേക്ഷിച്ച് ഗവൺമെന്റ് വിമൻസ് കോളേജിൽ താത്കാലിക സംഗീത അധ്യാപികയായി. കഥകളി സംഗീതത്തെക്കുറിച്ചുള്ള ഗവേഷണത്തിന് ഡോക്ടറേറ്റ് ലഭിച്ചു.
പ്രമുഖ സംഗീതഞ്ജനായ എം.ജി. രാധാകൃഷ്ണൻ, ഗായകൻ എം.ജി. ശ്രീകുമാർ എന്നിവർ സഹോദരങ്ങളാണ്.
സംഗീത ഭാരതി
1997 ൽ സംഗീതഭാരതി എന്ന സ്ഥാപനം ആരംഭിച്ചു. കെ.എസ്. ചിത്രയടക്കം നിരവധി പ്രമുഖർ ഇവിടുത്തെ വിദ്യാർത്ഥികളായിരുന്നു. സ്വാതി കൃതികളുടെ സമാഹരണം സി.ഡി യായി പുറത്തിറക്കിയിട്ടുണ്ട്.
അവലംബം
വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:മലയാളികളായ കർണ്ണാടകസംഗീതജ്ഞർ വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ വർഗ്ഗം:വനിതാ കർണ്ണാടകസംഗീതജ്ഞർ
കിർപാൽപൂർ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് കിർപാൽപൂർ. കപൂർത്തല ജില്ല ആസ്ഥാനത്തുനിന്നും 52 കിലോമീറ്റർ അകലെയാണ് കിർപാൽപൂർ സ്ഥിതിചെയ്യുന്നത്. കിർപാൽപൂർ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 88 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 82 പുരുഷന്മാരും 6 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 92.05 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 81.82 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
കിർപാൽപൂർ ലെ 281 പേരും പട്ടിക ജാതി വിഭാഗത്തിൽ പെടുന്നു.
ഗതാഗതം
ഫഗ്‌വാര ജംഗ്ഷൻ റെയിൽവെ സ്റ്റേഷൻ, മൗലി ഹാൾട്ട് റെയിൽവെ സ്റ്റേഷൻ എന്നിവ ഈ പ്രദേശത്തിനടുത്താണ്. 23 കി.മീ. അകലെയാണ് ജലന്തർ റെയിൽവെ സ്റ്റേഷൻ. രാജ സൻസി വിമാനത്താവളത്തിൽ നിന്നും 118 കി.മീ. അകലെയും ലുധിയാന വിമാനത്താവളത്തിൽ നിന്നും 40 കി.മീ. അകലെയുമാണ്.
മേരിയ്ക്കുണ്ടൊരു കുഞ്ഞാട് (ചലച്ചിത്രം)
ഷാഫിയുടെ സംവിധാനത്തിൽ ദിലീപ് നായകനായി 2010 ഡിസംബർ 25-ന് ക്രിസ്തുമസ് ദിനത്തിൽ പുറത്തിറങ്ങിയ മലയാളചലച്ചിത്രമാണ് മേരിയ്ക്കുണ്ടൊരു കുഞ്ഞാട്. ബെന്നി പി. നായരമ്പലമാണ് ഈ ചിത്രത്തിന്റെ തിരക്കഥ രചിച്ചിരിക്കുന്നത്. ബേണി ഇഗ്നേഷ്യസ് ഗാനരചന നിർവഹിച്ചിരിക്കുന്നു. ശ്യാം ദത്താണ് ചിത്രത്തിന്റെ ക്യാമറ കൈകാര്യം ചെയ്തിരിക്കുന്നത്. വൈശാഖ് മൂവീസ് ഈ ചിത്രം നിർമ്മിച്ചിരിക്കുന്നു.
ഗാനങ്ങൾ
അനിൽ പനച്ചൂരാന്റെ ഗാനങ്ങൾക്ക് ബേണി ഇഗ്‌നേഷ്യസ് സംഗീതം നൽകിയിരിക്കുന്നു.
വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഷാഫി സംവിധാനം ചെയ്ത ചലച്ചിത്രങ്ങൾ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ വർഗ്ഗം:ദിലീപ് അഭിനയിച്ച ചലച്ചിത്രങ്ങൾ വർഗ്ഗം:ബിജുമേനോൻ അഭിനയിച്ച ചലച്ചിത്രങ്ങൾ
എഡ്വേർഡ് സെറ്റ്നാരോവ്സ്കി
ഒരു പോളിഷ് സ്പോർട്സ് ഉദ്യോഗസ്ഥനും ഗൈനക്കോളജിസ്റ്റും സ്പോർട്സ് ക്ലബ് ക്രാക്കോവിയയിലെ ഏറ്റവും പ്രശസ്തരായ വ്യക്തികളിൽ ഒരാളുമായിരുന്നു എഡ്വേർഡ് സെറ്റ്നാരോവ്സ്കി (3 ഒക്ടോബർ 1877 റസെസോ - 3 സെപ്റ്റംബർ 1933 ക്രാക്കോവ്).
സെറ്റ്നാരോവ്സ്കി പോളിഷ് ഗൈനക്കോളജിസ്റ്റുകളിൽ ഒരാളായി കണക്കാക്കപ്പെടുന്നുവെങ്കിലും (അദ്ദേഹം പ്രശസ്ത ഡോക്ടർ ഹെൻറിക് ജോർദാന്റെ സഹായിയായിരുന്നു). 1920 കളിലും 1930 കളിലും പോളണ്ടിലെ ഏറ്റവും ശക്തമായ സ്പോർട്സ് ക്ലബ്ബുകളിലൊന്നായ ക്രാക്കോവിയയുടെ ഡയറക്ടർ എന്ന നിലയിൽ അദ്ദേഹം ഏറ്റവും പ്രശസ്തനാണ്. ഈ സമയത്ത്, പോളണ്ടിനെ വിറപ്പിച്ച സാമ്പത്തിക പ്രതിസന്ധികൾക്കിടയിലും ക്രാക്കോവിയ യൂറോപ്പിലുടനീളം അറിയപ്പെടുന്ന ടീമായി മാറി. 1920-കളുടെ മധ്യത്തിൽ സ്‌പെയിനിലേക്കുള്ള ക്രാക്കോവിയയുടെ ടൂർണി സംഘടിപ്പിച്ചത് അദ്ദേഹമാണ്. സോക്കർ ഉൾപ്പെടെ എല്ലാ വിഭാഗങ്ങളെയും അദ്ദേഹം പരിപാലിച്ചു.
പോളിഷ് ഫുട്ബോൾ അസോസിയേഷന്റെ (PZPN) സഹസ്ഥാപകനായിരുന്നു സെറ്റ്നാരോവ്സ്കി, 1919-1928 വർഷങ്ങളിൽ അതിന്റെ ഔദ്യോഗിക ഡയറക്ടറും അതിനുശേഷം ഓണററി ഡയറക്ടറുമായിരുന്നു. എന്നിരുന്നാലും, 1927-ൽ, മിക്ക പോളിഷ് ഫുട്ബോൾ ടീമുകളും, PZPN-ന്റെ ഇഷ്ടത്തിന് വിരുദ്ധമായി, സോക്കർ ലീഗ് സംഘടിപ്പിക്കാൻ തീരുമാനിച്ചപ്പോൾ, താൻ തോറ്റുപോയി എന്ന് അദ്ദേഹം മനസ്സിലാക്കി. താമസിയാതെ, PZPN ന്റെ സീറ്റ് ക്രാക്കോവിൽ നിന്ന് വാർസോയിലേക്ക് മാറ്റി. ഇത് സെറ്റ്നാരോവ്സ്കിക്ക് മിക്കവാറും എല്ലാ സ്വാധീനവും നഷ്ടപ്പെട്ടുവെന്ന് സൂചിപ്പിക്കുന്നു. പോളിഷ് സോക്കറിന്റെ അമച്വർ സ്വഭാവം സംരക്ഷിക്കുന്നതിൽ അദ്ദേഹം എപ്പോഴും ശ്രദ്ധാലുവായിരുന്നു. ഈ മനോഭാവം കാലക്രമേണ പഴയ രീതിയിലായി.
അവലംബം
വർഗ്ഗം:1877-ൽ ജനിച്ചവർ വർഗ്ഗം:1933-ൽ മരിച്ചവർ
മുഖദ്ദർ കാ സിക്കന്ദർ
കാദർ ഖാൻ, വിജയ് കൗൾ, ലക്ഷ്മികാന്ത് ശർമ്മ എന്നിവർ ചേർന്ന് പ്രകാശ് മെഹ്‌റ നിർമ്മിച്ച് സംവിധാനം ചെയ്ത 1978 ലെ ഒരു ഇന്ത്യൻ ഹിന്ദി ഭാഷാ നാടക ചിത്രമാണ്  മുഖദ്ദർ കാ സിക്കന്ദർ . അമിതാഭ് ബച്ചൻ, പ്രകാശ് മെഹ്‌റയ്‌ക്കൊപ്പമുള്ള അദ്ദേഹത്തിന്റെ ഒൻപത് സിനിമകളിൽ അഞ്ചാമത്, വിനോദ് ഖന്ന, രാഖി, രേഖ, അംജദ് ഖാൻ, കാദർ ഖാൻ, മയൂർ രാജ് വർമ, രഞ്ജിത്, യൂസഫ് ഖാൻ, നിരുപ റോയ് എന്നിവരോടൊപ്പം അഭിനയിക്കുന്നു. ബോംബെയിലെ ചേരിയിൽ വളർന്ന അനാഥനായ സിക്കന്ദറിന്റെ (കുട്ടിയായി വർമ്മയും മുതിർന്ന ആളായി ബച്ചനും അഭിനയിച്ചത്) കഥയാണ് ചിത്രം പറയുന്നത്.
കഥ
രാംനാഥ് എന്ന ധനികന്റെ വീട്ടിൽ ഒരു അനാഥ ബാലൻ ജോലി ചെയ്യാൻ തുടങ്ങുന്നു. അനാഥനായതിനാൽ രാംനാഥ് ആൺകുട്ടിയോട് മോശമായി പെരുമാറുന്നു. രാംനാഥിന്റെ ഭാര്യയെ മറ്റൊരു അനാഥൻ കൊലപ്പെടുത്തിയെന്നും അതിനാൽ രാംനാഥിന് അനാഥരെ വെറുപ്പാണെന്നും പിന്നീട് വെളിപ്പെടുന്നു. എന്നിരുന്നാലും, രാംനാഥിന്റെ മകൾ കാമ്‌ന ആൺകുട്ടിയോട് സഹതപിക്കുകയും അവർ അടുത്ത സുഹൃത്തുക്കളാകുകയും ചെയ്യുന്നു. രാംനാഥിന്റെ വേലക്കാരി ഫാത്തിമ കുട്ടിയെ ദത്തെടുക്കുകയും 'ജയിച്ചവൻ' എന്നർത്ഥം വരുന്ന 'സിക്കന്ദർ' എന്ന് പേരിടുകയും ചെയ്തു. ഒരു ദിവസം, കാമ്‌നയുടെ ജന്മദിനത്തിൽ, അവൾക്ക് ഒരു സമ്മാനം നൽകാൻ സിക്കന്ദർ തീരുമാനിച്ചെങ്കിലും അയാൾക്ക് പ്രവേശനം നിഷേധിക്കപ്പെട്ടു. മറ്റൊരു വഴിയുമില്ലാതെ, സിക്കന്ദർ കാമ്‌നയുടെ മുറിയിലേക്ക് കടന്നു. നിർഭാഗ്യവശാൽ, സിക്കന്ദറും ഫാത്തിമയും മോഷണക്കുറ്റം ആരോപിച്ച് രാംനാഥിന്റെ വീട്ടിൽ നിന്ന് പുറത്താക്കപ്പെട്ടു.
വളരെ ദിവസങ്ങൾക്ക് ശേഷം, ഫാത്തിമ മരിക്കുന്നു, ഫാത്തിമയുടെ ഇളയ മകൾ മെഹ്‌റുവിനെ പരിപാലിക്കാൻ സിക്കന്ദറിനെ വിട്ടു. ദർവേഷ് ബാബ എന്ന ഫക്കീർ ദുഃഖിതനായ ഒരു സിക്കന്ദറിനെ ജീവിതത്തിന്റെ ദുരിതങ്ങൾ ഉൾക്കൊള്ളാൻ പ്രോത്സാഹിപ്പിക്കുന്നു, അങ്ങനെ ചെയ്താൽ അവൻ തീർച്ചയായും വിധിയുടെ ജേതാവായി മാറും.
കുറ്റവാളികളെയും കള്ളക്കടത്തുകാരെയും പിടികൂടിയതിന് പ്രതിഫലം വാങ്ങി മുതിർന്ന സിക്കന്ദർ ഇപ്പോൾ ധനികനായി. ലാഭകരമായ ഒരു ബിസിനസ്സ് സ്ഥാപിക്കാനും തനിക്കും മെഹ്‌റൂവിനും വേണ്ടി ആകർഷകമായ ഒരു മാളിക പണിയാനും അദ്ദേഹത്തിന് കഴിഞ്ഞു. കുട്ടിക്കാലത്തെ പ്രണയിനിയായ കാമ്‌നയെ സിക്കന്ദർ ഇപ്പോഴും ഓർക്കുന്നു. കാമ്‌നയ്ക്കും രാംനാഥിനും ഇപ്പോൾ ബുദ്ധിമുട്ടുള്ള സമയമാണ്. സിക്കന്ദർ കാമ്‌നയെ കാണുമ്പോൾ, താൻ അവളോട് സംസാരിക്കരുതെന്ന് അവൾ ആവശ്യപ്പെടുന്നു, ഇത് സിക്കന്ദറിനെ നിരാശപ്പെടുത്തി. അവൻ അസ്വസ്ഥനും മദ്യപാനിയും ആയിത്തീരുകയും ഇടയ്ക്കിടെ സോഹ്‌റ ബീഗത്തിന്റെ വേശ്യാലയം സന്ദർശിക്കുകയും ചെയ്യുന്നു. സൊഹ്‌റ സിക്കന്ദറുമായി ഒരു അവിഹിത പ്രണയത്തിൽ വീഴുന്നു.
ഒരു രാത്രി, ബാറിൽ വെച്ച് സിക്കന്ദർ, ഭാഗ്യമില്ലാത്ത അഭിഭാഷകനായ വിശാൽ ആനന്ദിനെ കണ്ടുമുട്ടുന്നു. ഒരു ബോംബ് സ്ഫോടനത്തിൽ നിന്ന് സിക്കന്ദറിനെ രക്ഷിക്കാൻ വിശാൽ സ്വന്തം ജീവൻ പണയപ്പെടുത്തുമ്പോൾ ഒരു സൗഹൃദം രൂപപ്പെടുന്നു. വിശാലും അവന്റെ അമ്മയും സിക്കന്ദറിന്റെ വീട്ടിലേക്ക് മാറുന്നു.
ദിലാവർ എന്ന കുറ്റവാളി സൊഹ്‌റയുമായി പ്രണയത്തിലാകുന്നു. സിക്കന്ദറിനോടുള്ള അവളുടെ പ്രണയത്തെക്കുറിച്ച് അറിഞ്ഞതോടെ അയാൾക്ക് സിക്കന്ദറിനോട് അസൂയ തോന്നുന്നു. ദിലാവർ സിക്കന്ദറിനെ നേരിടുകയും തുടർന്നുള്ള പോരാട്ടത്തിൽ സിക്കന്ദർ ക്രൂരമായി മർദ്ദിക്കുകയും ചെയ്യുന്നു. സിക്കന്ദറിനെ കൊല്ലുമെന്ന് അവൻ ആണയിടുന്നു.
സാമ്പത്തികമായി ബുദ്ധിമുട്ടുന്ന രാംനാഥും കാമ്‌നയും സിക്കന്ദർ തങ്ങളുടെ ബില്ലുകൾ അജ്ഞാതമായി അടയ്ക്കുന്നതായി കണ്ടെത്തി. രാംനാഥ് നന്ദി പറഞ്ഞു. രണ്ട് വീട്ടുകാരും സൗഹൃദത്തിലാകുന്നു, വിശാലും രാംനാഥിനൊപ്പം പ്രവർത്തിക്കാൻ തുടങ്ങുന്നു. പ്രചോദനം ഉൾക്കൊണ്ട്, ഒരു പ്രണയലേഖനത്തിലൂടെ കാമ്‌നയോട് തന്റെ പ്രണയം തുറന്നുപറയാൻ സിക്കന്ദർ ശ്രമിക്കുന്നു. സിക്കന്ദർ തന്നെ നിരക്ഷരനായതിനാൽ, വിശാൽ അവനുവേണ്ടി കത്ത് പകർത്തി, പക്ഷേ കത്ത് യഥാർത്ഥത്തിൽ വിശാലിന്റെതാണെന്ന് കാമ്‌ന തെറ്റിദ്ധരിച്ചപ്പോൾ പദ്ധതി പരാജയപ്പെടുന്നു. സിക്കന്ദർ സ്നേഹിക്കുന്ന പെൺകുട്ടിയാണ് കാമ്‌നയെന്ന് വിശാൽ അറിയുന്നില്ല, അവർ പരസ്പരം സ്നേഹിക്കാൻ തുടങ്ങുന്നു. ഇത് മനസിലാക്കിയ സിക്കന്ദർ തന്റെ വികാരങ്ങളുമായി മല്ലിടുന്നു, പക്ഷേ വിശാലുമായുള്ള സൗഹൃദത്തിന് വേണ്ടി തന്റെ പ്രണയം ത്യജിക്കണമെന്ന് തീരുമാനിക്കുന്നു. കാമ്‌നയോടുള്ള തന്റെ വികാരത്തിന്റെ തെളിവുകൾ അവൻ മറച്ചുവെക്കുന്നു, അവന്റെ നിർബന്ധപ്രകാരം വിശാലും കാമ്‌നയും വിവാഹം കഴിക്കാൻ പദ്ധതിയിടുന്നു.
അതേസമയം, മെഹ്‌റുവിന്റെ വിവാഹം മുടങ്ങാൻ സാധ്യത; സിക്കന്ദർ സൊഹ്‌റയെ പതിവായി സന്ദർശിക്കുന്നതിനെക്കുറിച്ച് അവളുടെ പ്രതിശ്രുതവരന്റെ കുടുംബം മനസ്സിലാക്കി, ഈ കാരണങ്ങളാൽ അവർ സഖ്യത്തെ എതിർക്കുന്നു. സിക്കന്ദർ മാറില്ലെന്ന് അറിയുന്ന വിശാൽ, സോഹ്‌റയെ സന്ദർശിക്കുകയും സിക്കന്ദറിനെ ഉപേക്ഷിക്കാൻ സമ്മതിക്കുകയാണെങ്കിൽ പണം നൽകാമെന്ന് വാഗ്ദാനം ചെയ്യുകയും ചെയ്യുന്നു. കാരണം മനസ്സിലാക്കിയ സോഹ്‌റ പണം നിരസിച്ചു, എന്നാൽ സിക്കന്ദറിനെ വീണ്ടും സന്ദർശിക്കാൻ അനുവദിക്കുന്നതിനേക്കാൾ താൻ മരിക്കുന്നതാണ് നല്ലത് എന്ന് വിശാലിനോട് വാഗ്ദാനം ചെയ്യുന്നു. പിന്നീട്, സിക്കന്ദർ സോഹ്‌റയിലെത്തുന്നു. അവന്റെ പ്രവേശനം തടയാൻ അവൾക്ക് കഴിയാതെ വന്നപ്പോൾ, അവൾ തന്റെ വജ്രമോതിരത്തിൽ ഒളിപ്പിച്ച വിഷം കഴിച്ച് ആത്മഹത്യ ചെയ്യുകയും അവന്റെ കൈകളിൽ മരിക്കുകയും ചെയ്യുന്നു.
ഇതിനിടയിൽ ദിലാവർ സിക്കന്ദറിന്റെ ബദ്ധശത്രുവായ ജെ ഡിയുമായി സഖ്യമുണ്ടാക്കി, സോഹ്‌റയുടെ മരണവാർത്ത അറിഞ്ഞയുടൻ സിക്കന്ദറിനെയും കുടുംബത്തെയും നശിപ്പിക്കാൻ പദ്ധതിയിടുന്നു. കാമ്‌നയും മെഹ്‌റുവും വിവാഹത്തിനുള്ള ഒരുക്കത്തിലാണ്; ജെ ഡിയും കൂട്ടാളികളും മെഹ്‌റുവിനെ തട്ടിക്കൊണ്ടുപോയി, പക്ഷേ വിശാൽ അവരെ പിന്തുടരുകയും അവളെ രക്ഷിക്കുകയും ചെയ്യുന്നു. ദിലാവർ കാംനയെ തട്ടിക്കൊണ്ടുപോയി, എന്നാൽ സിക്കന്ദർ അവനെ പിന്തുടരുന്നു. ദിലാവറിനോട് യുദ്ധം ചെയ്യുന്നതിനിടയിൽ അവൻ കാമ്‌നയെ രക്ഷിച്ച് വീട്ടിലേക്ക് അയക്കുന്നു. അവസാന യുദ്ധത്തിൽ, ദിലാവറിനും സിക്കന്ദറിനും മാരകമായി പരിക്കേറ്റു, സിക്കന്ദർ ഒരിക്കലും സോഹ്‌റയെ സ്നേഹിച്ചിട്ടില്ലെന്നറിയുന്നതിൽ ദിലാവർ ആശ്ചര്യപ്പെടുന്നു. മരിക്കുന്ന ഒരു സിക്കന്ദർ കാമ്‌നയുടെയും വിശാലിന്റെയും വിവാഹത്തിൽ എത്തുന്നു. വിവാഹ ചടങ്ങുകൾ പൂർത്തിയായപ്പോൾ, സിക്കന്ദർ കുഴഞ്ഞുവീഴുന്നു. മരിക്കുന്ന അവന്റെ വാക്കുകൾ അശ്രദ്ധമായി കാമ്‌നയോടുള്ള തന്റെ പ്രണയം വെളിപ്പെടുത്തുന്നു, കൂടാതെ വിശാൽ അവനെ ഒരു സിനിമയിലെ തീം സോങ്ങിൽ നിന്ന് ഒരു പുനരാവിഷ്‌ക്കരണം നടത്തുന്നു: "ജീവിതം എന്നെങ്കിലും നിങ്ങളെ ഒറ്റിക്കൊടുക്കാൻ പോകുന്നു... മരണം നിങ്ങളുടെ യഥാർത്ഥ പ്രണയമാണ്, അത് നിങ്ങളെ ഒപ്പം കൊണ്ടുപോകും..." സിക്കന്ദറിന്റെ മുഴുവൻ ജീവിതം അവന്റെ മുന്നിൽ മിന്നിമറയുന്നു, പാട്ട് പൂർത്തിയാകുമ്പോൾ തന്നെ വിശാലിന്റെ കൈകളിൽ അവൻ മരിക്കുന്നു. കല്യാണം ഒരു ശവസംസ്കാരമായി മാറുന്നിടത്താണ് സിനിമ അവസാനിക്കുന്നത്.
സംഗീതം
സഹോദരൻ കല്യാൺജി ആനന്ദ്ജിയുടെ സഖ്യമാണ് അഞ്ജാനും പ്രകാശ് മെഹ്‌റയും (സലാം-ഇ-ഇഷ്‌ക്) എഴുതിയ വരികൾക്ക് സൗണ്ട് ട്രാക്ക് രചിച്ചത്.
ബോക്സ് ഓഫീസ്
10 മില്യൺ യൂറോയുടെ ബഡ്ജറ്റിൽ നിർമ്മിച്ച ഈ ചിത്രം ഇന്ത്യയിൽ 170 ദശലക്ഷം പൗണ്ട് നേടി. ഷോലെ (1975), ബോബി (1973) എന്നിവയ്ക്ക് ശേഷം ഈ വർഷത്തെ ഏറ്റവും കൂടുതൽ വരുമാനം നേടിയ ചിത്രവും, ഈ ദശകത്തിലെ ഏറ്റവും കൂടുതൽ വരുമാനം നേടിയ മൂന്നാമത്തെ ചിത്രവുമായിരുന്നു ഇത്. ബോക്സ് ഓഫീസ് ഇന്ത്യയുടെ അഭിപ്രായത്തിൽ ഈ ചിത്രം ഒരു ബ്ലോക്ക്ബസ്റ്റർ ആയിരുന്നു. സിനിമ വളരെ വലിയ ഹിറ്റായിരുന്നു, ആളുകൾ സിനിമയുടെ ടിക്കറ്റുകൾ വാങ്ങാൻ ക്യൂവിൽ നിൽക്കുന്നു, അനന്തമായി കാത്തിരുന്നു. ചില സമയങ്ങളിൽ ടിക്കറ്റുകൾക്കായി കാത്തുനിൽക്കുന്ന ജനക്കൂട്ടം രാത്രി മുഴുവൻ സിനിമാ ഹാളുകൾക്ക് മുന്നിൽ ഉറങ്ങിയിരുന്നു. 2017 ൽ.
പുറത്തേക്കുള്ള കണ്ണികൾ
വർഗ്ഗം:1978-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
ബാക്റ്റീരിയൽ വാട്ടം
Enterobacteriaceae കുടുംബത്തിൽപ്പെട്ട Erwinia tracheiphila എന്ന Gram-negative ജീവാണുമൂലം കുക്കുർബിറ്റ് വെള്ളരി സസ്യങ്ങൾക്കുണ്ടാകുന്ന ഒരു പകർച്ചാരോഗമാണ് ബാക്റ്റീരിയൽ വാട്ടം. വെള്ളരി കുടുംബത്തിൽപ്പെട്ട കുമ്പളം, മത്തൻ, ചുരയ്ക്ക, തുടങ്ങിയവയെ ആണ് ഇവ പ്രധാനമായും ബാധിക്കുന്നത്. തണ്ണിമത്തനുകൾക്ക് ഈ രോഗത്തെ പ്രധിരോധിക്കാനുള്ള കഴിവുണ്ട്.
ഇനിഡ് മേരി ബ്ലൈറ്റൺ
ജീവിതരേഖ
എനിഡ് ബ്ലേറ്റൺ 1897 ആഗ്സ്റ്റ് 11 ന് തെക്കൻ ലണ്ടനിലെ ഈസ്റ്റ് ഡൾവിച്ചിലാണ് ജനിച്ചത്. മാതാപിതാക്കൾ തോമസ് കാരേ ബ്ലേറ്റണും (1870–1920), തെരേസ മേരിയുമായിരുന്നു (1874–1950). മാതാപിതക്കളുടെ മൂന്നുകുട്ടികളിൽ മൂത്തയാളായിരുന്നു എനിഡ്. 1907 മുതൽ 1915 വരെയുള്ള കാലത്ത് അവർ ബെക്കൻഹാമിലെ സെൻറ് ക്രിസ്റ്റഫേർസ് സ്കൂളിൽ വിദ്യാഭ്യാസം ചെയ്തിരുന്നു. അവർ ഒരു സംഗീതജ്ഞയാകണമെന്ന് ആഗ്രഹിച്ചിരുന്ന പിതാവ് അവരെ പിയാനോ വായിക്കാൻ പഠിപ്പിക്കുകയും അവർ അതിൽ അഗ്രഗണ്യയാകുകയും ചെയ്തു. ഗ്വിൽഡ്ഹാൾ സ്കൂൾ ഓഫ് മ്യൂസിക്കിൽ പഠനത്തിനു ചേർന്നുവെങ്കിലും തനിക്കു യോജിച്ചത് എഴുത്തിൻറെ ലോകമാണെന്ന് അവർ മനസ്സിലാക്കുകയും താമസിയാതെ സാഹിത്യരചനയിലേയ്ക്കു തിരിയുകയും ചെയ്തു.
അവലംബം
}} വർഗ്ഗം:1897-ൽ ജനിച്ചവർ വർഗ്ഗം:1968-ൽ മരിച്ചവർ വർഗ്ഗം:ബാലസാഹിത്യകാരന്മാർ വർഗ്ഗം:ഇംഗ്ലീഷ് നോവലെഴുത്തുകാർ
ബാക്റ്റീരിയൽ വാട്ടം
ലക്ഷണങ്ങളും രോഗനിർണയവും
ബാക്റ്റീരിയൽ വാട്ടരോഗം ബാധിക്കുന്ന ചെടിയുടെ സംവഹക കലകളെയാണ് (വാസ്ക്യുലാർ ടിഷ്യു). ചെടിയുടെ സൈലത്തെ E. tracheiphila multiplies എന്ന രോഗാണു ബാധിച്ച് അവസാനം അവ ജല സംവഹന വ്യവസ്ഥയിൽ യാന്ത്രികമായ തടസങ്ങളുണ്ടാക്കുന്നു.ഒരു തണ്ടിലെ ഓരോരോ ഇലകളായി ഉണങ്ങിക്കൊണ്ട്,  രോഗബാധിതമായതിന്റെ ആദ്യ ലക്ഷണം, അഞ്ചുദിവസത്തിനുള്ളിൽ തന്നെ കാണിക്കുന്നു. എങ്ങനെയായാലും രോഗം പതുക്കെ ചെടിമുഴുവൻ വ്യാപിച്ച് സങ്കോചിപ്പിച്ച് ചെടിയുടെ മരണത്തിലേയ്ക്കെത്തിക്കുന്നു.
ചികിത്സയും പ്രതിരോധവും
ഒരിക്കൽ ഒരു ചെടിയ്ക്ക് രോഗം ബാധിച്ചാൽ അത് പടരുന്നത് തടയാൻ നിലവിൽ ഒരു മാർഗവുമില്ല. അത്തരം ചെടികൾ കണ്ടാലുടൻ പിഴുതു നശിപ്പിക്കുകയും സ്യൂഡോമോണോസ് തളിയ്ക്കുകയും ചെയ്യുക. ചിലയിനം കുക്കുർബിറ്റുകൾ എളുപ്പം ഈ രോഗത്തിന് കീഴടങ്ങില്ല, അവ കണ്ടെത്തി കൃഷിചെയ്യുന്നത് ഗുണം ചെയ്യും. വാട്ടത്തെ പ്രതിരോധിക്കാനുള്ള ശേഷിയുള്ള ചെടി ലഭ്യമായില്ലെങ്കിൽ ഈ രോഗം തടയുന്നതിൻ ചെയ്യാവുന്ന ഏറ്റവും ഫലപ്രദമായ മാർഗ്ഗം വണ്ടുകളുടെ എണ്ണത്തെ നിയന്ത്രിയ്ക്കുക എന്നതാണ്.
തക്കാളിയിലെ ബാക്റ്റീരിയർ വാട്ടത്തിനുള്ള പ്രതിവിധിയായി നാട്ടിൽ കാണുന്ന ചുണ്ടയിൽ തക്കാളിയുടെ തലപ്പ് ഗ്രാഫ്റ്റ് ചെയ്താൽ ഈ രോഗത്തിൽ നിന്ന് രക്ഷനേടാമെന്ന് പറയുന്നു.
കാവാലം
ആലപ്പുഴ ജില്ലയിലെ കുട്ടനാട് താലൂക്കിലെ ഒരു ഗ്രാമമാണ് കാവാലം. ആലപ്പുഴ ജില്ലയുടെയും കോട്ടയം ജില്ലയുടെയും അതിർത്തിയിലാണ് കാവാലം സ്ഥിതിചെയ്യുന്നത്. ആലപ്പുഴനഗരത്തിൽ‍നിന്ന് 24 കിലോമീറ്റർ അകലെയാണ് കാവാലം സ്ഥിതിചെയ്യുന്നത്. ചങ്ങനാശേരിയിൽ നിന്ന് 13 കിലോമീറ്റർ സഞ്ചരിച്ചാൽ ഇവിടെയെത്താം. നീലംപേരൂർ, കൈനടി, ഈര, കൈനകരി, കണ്ണാടി, പുളിങ്കുന്ന് ,നാരകത്തറ, വെളിയനാട് എന്നിവയാണ് ചുറ്റുമുള്ള ഗ്രാമങ്ങൾ. നൂറ്റാണ്ടുകൾ പഴക്കമുള്ള പളളിയറക്കാവ് ദേവീക്ഷേത്രം ഇവിടുത്തെ ഒരു പ്രധാന ആരാധാലയമാണ്. പ്രകൃതി മനോഹരമായ കാവാലത്ത് നിരവധി പുഴകളും പാടങ്ങളും കായൽ നിലങ്ങളുമുണ്ട്
സ്ഥലം
പമ്പാനദി വേമ്പനാട് കായലിലേക്ക് ഒഴുകിയെത്തുന്ന പ്രധാന കൈവഴി കളിലൊന്ന് കാവാലം ഗ്രാമത്തിലൂടെയാണ്. കാവാലം ഗ്രാമത്തെ രണ്ട് കരകളാക്കിയാണ് നദി ഒഴുകുന്നത്. ഇത് ആർ ബ്ലോക്ക് ഭാഗത്തെത്തി വേമ്പനാട് കായലിൽ സംഗമിക്കുന്നു.
പ്രകൃതിഭംഗി
പമ്പാനദി കാവാലം ഗ്രാമത്തിലൂടെ ഒഴുകി വേമ്പനാട്ടുകായലിൽ ചേരുന്നു. അതുകൊണ്ട് പ്രകൃതിരമണീയമായ അനേകം പ്രദേശങ്ങൾകൊണ്ട് സമ്പന്നമായ ഗ്രാമമാണ് കാവാലം. അനേകം സിനിമകൾക്ക് കാവാലം പശ്ചാത്തലമായിട്ടുണ്ട്.
കായലുകളും അവയിലേക്കുള്ള കനാലുകളും നിറഞ്ഞതാണ് കാവാലത്തിന്റെ ഭൂപ്രകൃതി. കുട്ടനാടിന്റെ വയലേലകളും കനാലുകളിലൂടെയുള്ള വഞ്ചികളും കാവാലത്തെ മനോഹരമാക്കുന്നു. കേരളത്തിന്റെ സാംസ്കാരിക വൈവിദ്ധ്യത്തിന്റെ ഭാഗമാണ് കാവാലം.
ചരിത്രം
നിരവധി കാവും കുളങ്ങളുമുണ്ടായിരുന്ന പ്രദേശമായിരുന്നു കാവാലം. കാവും അളവുമുള്ള പ്രദേശം എന്നതിനാൽ കാവാളം എന്ന പേര് രൂപാന്തരപ്പെട്ട് കാവാലം ആയി എന്നാണ് പറയപ്പെടുന്നത്.
ശ്രീലങ്കയിലെ ഇന്ത്യൻ സമാധാനസംരക്ഷണസേന
വടക്കൻ ശ്രീലങ്കയിൽ സൈന്യവും പുലികളും തമ്മിലുള്ള ഏറ്റുമുട്ടൽ പതിവായതോടെ ജനജീവിതം താറുമാറായി.1987-ൽ ഇൻഡ്യൻ വ്യോമസേന വിമാനങ്ങൾ ജാഫ്നയിൽ ഭഷ്യസാധനങ്ങൾ ആകാശത്തു നിന്ന് നിക്ഷേപിച്ച് തമിഴരെ സഹായിച്ചു.തമിഴ് പുലികൾക്കുള്ള സഹായവും ഇൻഡ്യ തുടർന്നു.ഇതോടെ ശ്രീലങ്ക ഇന്ത്യയുമായി ചർച്ചയാരംഭിച്ചു.1987 ജൂലൈ 29-ന് അന്നത്തെ ഇന്ത്യൻ പ്രധാനമന്ത്രിയായിരുന്ന രാജീവ് ഗാന്ധിയും, ശ്രീലങ്കൻ പ്രസിഡൻറ് ജയവർധനെയും തമ്മിൽ കരാറുണ്ടാക്കി.ഇതിന്റെ ഫലമായി തമിഴരുടെ പല ആവശ്യങ്ങളും ശ്രീലങ്ക അംഗീകരിച്ചു. തമിഴ് ഔദ്യോഗിക ഭാഷയാക്കി. വടക്കൻ ശ്രീലങ്കയിൽ സമാധാനം സ്ഥാപിക്കുന്നതിനായി ഇന്ത്യ (Indian peace keeping force) സൈന്യത്തെയും അയച്ചു. തമിഴ്പുലികളെ ആയുധം വയ്പ്പിക്കുക എന്നതായിരുന്നു. ലക്ഷ്യം. തുടക്കത്തിൽ പുലികൾ അതിന് സമ്മതിച്ചു. എന്നാൽ ഇന്ത്യൻ സേനാ സാന്നിദ്ധ്യം സിംഹളർ ഇഷ്ടപ്പെട്ടില്ല. കരാറിലൂടെ തമിഴർക്ക് അനുവദിക്കാമെന്ന് പറഞ്ഞിരുന്ന ആവശ്യങ്ങൾ സർക്കാർ നടപ്പിലാക്കിയില്ല. ഇൻഡ്യൻ സേന പിൻവാങ്ങണമെന്ന് പിന്നീട് ശ്രീലങ്ക ആവശ്യപ്പെട്ടു. ശ്രീലങ്ക രഹസ്യമായി പുലികളുമായി വെടിനിർത്തൽ ധാരണ ഉണ്ടാക്കി. ഇതോടെ സമാധാനസേന ഇരുപക്ഷത്തിന്റെയും ശത്രുക്കളായി. പുലികളുമായുള്ള ഏറ്റുമുട്ടലിൽ ഇൻഡ്യൻ പട്ടാളത്തിലെ ഒട്ടേറെപ്പേർ മരിച്ചു. നയതന്ത്ര പരമായ പരാജയമായി സമാധാനസേന മാറി. സമാധാനസേനയുടെ ചെയ്തികൾ ലോകവ്യാപകമായി വിമർശിക്കപ്പെട്ടു. ഇൻഡ്യൻ സേന നടത്തിയ ആക്രമണങ്ങൾക്ക് പ്രതികാരമായി പുലികൾ രാജീവ് ഗാന്ധിയെ വധിച്ചു.1992-ൽ ഇൻഡ്യൻ സമാധാന സംരക്ഷ സേനയെ തിരികെ വിളിച്ചു.
വർഗ്ഗം:ഇന്ത്യൻ സൈന്യങ്ങൾ
മിനോടോർ
മിനോടോർ (Minotaur) ഗ്രീക്ക് പുരാണത്തിലെ  ഒരു ബീഭത്സജന്തുവാണ്. ശരീരത്തിന്റെ പകുതി ഭാഗം കാളയുടേയും പകുതിഭാഗം മനുഷ്യന്റേതുമായിരുന്നു. .
സുജാത സിങ്
ഇന്ത്യയുടെ മുൻ വിദേശകാര്യ സെക്രട്ടറിയാണ് സുജാത സിങ്. മുമ്പ് ജർമ്മനിയിലെ ഇന്ത്യൻ അംബാസഡറായിരുന്നു (2012–2013). ഇന്റലിജൻസ് ബ്യൂറോയുടെ മുൻ തലവൻ ടി.വി. രാജേശ്വറിന്റെ മകളാണ്.
മിനോടോർ
പുരാണകഥ
ക്രീറ്റിലെ രാജാവ് മിനോസിന് സാഗരദേവൻ പൊസൈഡൺ അതിസുന്ദരനായ ഒരു കാളക്കുട്ടിയെ സമ്മാനിച്ചു. ഈ കാളക്കുട്ടിയെ യഥാവിധി തനിക്കുതന്നെ ബലിയർപ്പിക്കണമെന്നായിരുന്നു പൊസൈഡണിന്റെ കല്പന. എന്നാൽ കാളക്കുട്ടിയുടെ രൂപഭംഗി മിനോസിനെ ആകർഷിച്ചു. അയാൾ അതിനെ വളർത്തി വലുതാക്കി. ക്രുദ്ധനായ പോസൈഡൺ പ്രതികാരം ചെയ്തു. മിനോസിന്റെ പത്നി പസിഫേയെ, കാളക്കുട്ടിയിൽ അനുരക്തയാക്കി. ആ ബന്ധത്തിൽ നിന്നു പിറന്ന ഭീകരജന്തുവായിരുന്നു മിനോടോർ.
സുജാത സിങ്
1976 ബാച്ചിലെ ഇന്ത്യൻ ഫോറിൻ സർവീസ് ഉദ്യോഗസ്ഥയാണിവർ. ജർമ്മൻ പ്രഭാഷകയായ അവർ ബോൺ, അക്ര, പാരീസ്, ബാങ്കോക്ക് എന്നിവിടങ്ങളിലെ ഇന്ത്യൻ എംബസികളിൽ വിവിധ പദവികളിൽ സേവനമനുഷ്ഠിച്ചിട്ടുണ്ട്. 2000-04 കാലഘട്ടത്തിൽ മിലാനിലെ ഇന്ത്യയുടെ കോൺസൽ ജനറലായിരുന്നു. ഓസ്ട്രേലിയയിലേക്കുള്ള ഇന്ത്യയുടെ ഹൈക്കമ്മീഷണറായും (2007–2012) സേവനമനുഷ്ഠിച്ചിട്ടുണ്ട്. ദില്ലിയിൽ മന്ത്രാലയത്തിന്റെ സാമ്പത്തിക ഏകോപന യൂണിറ്റിൽ സേവനമനുഷ്ഠിച്ചിട്ടുണ്ട്. നേപ്പാൾ, പശ്ചിമ യൂറോപ്പ്, യൂറോപ്യൻ യൂണിയൻ എന്നിവയുമായി ഡയറക്ടർ, അണ്ടർസെക്രട്ടറി, ജോയിന്റ് സെക്രട്ടറി എന്നീ നിലകളിൽ പ്രവർത്തിച്ചിട്ടുണ്ട്. ഓസ്‌ട്രേലിയൻ ഹൈക്കമ്മീഷണറായിരുന്ന കാലം ഇന്ത്യൻ വിദ്യാർത്ഥികൾക്കെതിരായ വംശീയ ആക്രമണത്തെത്തുടർന്ന് ഇന്തോ-ഓസ്‌ട്രേലിയൻ ബന്ധങ്ങളിലെ അസ്വാരസ്യതയും പിന്നീട് യുറേനിയം വിൽപ്പനയുമായി ബന്ധപ്പെട്ട് ഇന്ത്യക്ക് ഒരു അപവാദം വരുത്താനുള്ള ഓസ്‌ട്രേലിയൻ ലേബർ പാർട്ടിയുടെ തീരുമാനത്തിലെ ഇടപെടലും ശ്രദ്ധേയമായി.
അവലംബം
വർഗ്ഗം:ഇന്ത്യയുടെ വിദേശകാര്യ സെക്രട്ടറിമാർ വർഗ്ഗം:1954-ൽ ജനിച്ചവർ
മിനോടോർ
പുരാണകഥ
മിനോസിന് മിനോടോറിനെ കൊല്ലാൻ മനസ്സു വന്നില്ല. പകരം അതിനെ തടവിലിടാനായി രാജശില്പി ഡെഡാലസിന്റെ സഹായം തേടി. ഡെഡാലസ് പുറത്തുകടക്കാനാവാത്തവിധം കുരുക്കുകൾ നിറഞ്ഞ ലാബിരിന്ത് പണി കഴിപ്പിച്ചു. മിനോടോർ അതിനകത്ത് സ്വതന്ത്രമായി ഓടി നടന്നെങ്കിലും ഒരിക്കലും രക്ഷപ്പെടാനായില്ല. മിനോസ് യുദ്ധത്തടവുകാരെ മിനോടോറിന് ഭക്ഷണമായി നല്കി.
മിനോസിന്റെ ഏക പുത്രൻ അന്ഡ്രോജിസ് ഏഥൻസിൽ വെച്ച് കൊല്ലപ്പെട്ടപ്പോൾ മിനോസ് ഏഥൻസ് ആക്രമിച്ചു കീഴടക്കി. ഒമ്പതു വർഷം കൂടുമ്പോൾ ഏഴു യുവാക്കളേയും ഏഴു യുവതികളേയും മിനോടോറിനു ഭക്ഷണമായി നല്കണമെന്ന് ഏഥൻസുകാരോട് കല്പിച്ചു. ഈ പതിവ് തുടർന്നു പോകെ തേസിയസ് ഏഥൻസ് സന്ദർശിക്കാനെത്തി. ഏഥൻസുകാരുടെ സഹായിക്കാൻ തീരുമാനിച്ചു. ഇരകളുടെ കൂട്ടത്തിൽ സ്വയം ഉൾപ്പെടുത്തി.
ക്രീറ്റിൽ എത്തിയ ഇരകൾ നാട്ടുകാരുടെ മുമ്പാകെ പ്രദർശിപ്പിക്കപ്പെട്ടു. കാണികളുടെ കൂട്ടിൽ മിനോസിന്റെ പുത്രി അരിയാഡ്ണിയും ഉണ്ടായിരുന്നു. അരിയാഡ്ണി പ്രഥമദർശനത്തിൽ തേസിയസിൽ അനുരക്തയായി. ലാബിരിന്തിൽ നിന്ന് പുറത്തുകടക്കാനുള്ള ഉപായം ഡെഡാലസിൽ നിന്നു മനസ്സിലാക്കിയെടുത്തു. ഒരു നൂല്പന്തായിരുന്നു സൂത്രം. അതിന്റെ ഒരു തുമ്പ് അകത്തേക്കു പ്രവേശിക്കുന്ന വാതിലിൽ കെട്ടിയിട്ട് പന്തഴിച്ച് അകത്തു കടക്കണം. പിന്നീട് അതേ ചരടു പിടിച്ച് തിരിച്ചു വരാമെന്ന് അരിയാണി പറഞ്ഞുകൊടുത്തു.
അവലംബം
വർഗ്ഗം:ഗ്രീക്ക് പുരാണം വർഗ്ഗം:ഗ്രീക്ക് പുരാണകഥാപാത്രങ്ങൾ
തൃപ്പെരുന്തുറ മഹാദേവക്ഷേത്രം
ഐതിഹ്യം
ഈ ക്ഷേത്രത്തിൽ കുടിയിരിയ്ക്കുന്ന ശിവലിംഗം ത്രേതായുഗത്തിൽ ഖരമഹർഷി പ്രതിഷ്ഠിച്ചതാണെന്ന് പറയപ്പെടുന്നുണ്ടെങ്കിലും തമിഴ് ഭക്തിസാഹിത്യത്തിലെ അതുല്യപ്രതിഭയായിരുന്ന മാണിക്യവാചകരുമായി ബന്ധപ്പെട്ടാണ് ഈ ക്ഷേത്രത്തിന്റെ ഉദ്ഭവകഥ. മാണിക്യവാചകരുടെ യഥാർത്ഥ നാമം വടവുരാർ എന്നായിരുന്നു. തഞ്ചാവൂരിലെ ഒരു ബ്രാഹ്മണകുടുംബത്തിൽ ജനിച്ച അദ്ദേഹം തികഞ്ഞ ശിവഭക്തനായിരുന്നു. പാണ്ഡ്യരാജാവായിരുന്ന അരിമർദ്ദനന്റെ പ്രധാനമന്ത്രിയായിരുന്നു വടവുരാർ. ഒരിയ്ക്കൽ രാജാവിന് ഏതാനും പടക്കുതിരകളെ ആവശ്യമായി വന്നപ്പോൾ അദ്ദേഹം ആ കുതിരകളെ കൊണ്ടുവരാനായി വടവുരാരെ അയച്ചു. അന്ന് തൃപ്പെരുന്തുറ ഒരു കടൽത്തീരമായിരുന്നു. പേര് സൂചിപ്പിയ്ക്കുന്നതുപോലെ അവിടെ വലിയൊരു തുറമുഖവുമുണ്ടായിരുന്നു. അറബികൾ അടക്കമുള്ള വ്യാപാരികൾ അവിടെ കപ്പൽ വഴി പടക്കുതിരകളെ കൊണ്ടുവന്നിരുന്നു. അവയെ വാങ്ങാനാണ് വടവുരാർ പുറപ്പെട്ടത്. എന്നാൽ, മാർഗ്ഗമധ്യേ ഒരു ശിവലിംഗം കണ്ട അദ്ദേഹം ഉടനെ അടുത്തുകണ്ട കുളത്തിലിറങ്ങി കുളിയും തേവാരവും കഴിച്ച് ശിവപൂജയ്ക്കായി ഇരുന്നു. പൂജാവസനവേളയിൽ സാക്ഷാൽ പരമശിവൻ പ്രത്യക്ഷപ്പെട്ട് വടവുരാർക്ക് ബോധോദയം ഉണ്ടാക്കുകയും 'മാണിക്യവാചകർ' എന്ന നാമം നൽകുകയും ചെയ്തു. പിന്നീട് കുതിരകളെ വാങ്ങാൻ നൽകിയ പണം കൊണ്ട് മാണിക്യവാചകർ ഒരു ശിവക്ഷേത്രം നിർമ്മിച്ചു. ആ ക്ഷേത്രമാണ് തൃപ്പെരുന്തുറ മഹാദേവക്ഷേത്രം.
ക്ഷേത്രവർണ്ണന
ആലപ്പുഴ ജില്ലയിൽ മാവേലിക്കര താലൂക്കിൽ ചെന്നിത്തല-തൃപ്പെരുന്തുറ ഗ്രാമപഞ്ചായത്തിലാണ് ക്ഷേത്രം സ്ഥിതി ചെയ്യുന്നത്. മാവേലിക്കര-തിരുവല്ല റൂട്ടിൽ മാവേലിക്കരയിൽ നിന്ന് 7 കിലോമീറ്ററും തിരുവല്ലയിൽ നിന്ന് 14 കിലോമീറ്ററും സഞ്ചരിച്ചാൽ ക്ഷേത്രത്തിന് മുന്നിലെത്താം. പുണ്യനദികളായ പമ്പാനദിയ്ക്കും അച്ചൻകോവിലാറിനും ഇടയിൽ സ്ഥിതിചെയ്യുന്ന ഈ സ്ഥലം രണ്ട് നദികളിൽ നിന്നും ഏകദേശം ഒരേ ദൂരത്താണ്. പ്രധാന വഴിയിൽത്തന്നെയാണ് ക്ഷേത്രം സ്ഥിതി ചെയ്യുന്നത്. തികച്ചും ഗ്രാമീണമായ അന്തരീക്ഷമാണിവിടെയുള്ളത്. ഓലമേഞ്ഞ ബസ് സ്റ്റോപ്പും ഓട്ടോറിക്ഷാ സ്റ്റാൻഡും വളരെ കുറച്ച് കടകളും ഇവിടെ കാണാം. പ്രധാന വഴിയ്ക്കടുത്ത് വലിയ ഒരു ആൽത്തറയുണ്ട്. അവിടെ ചെറിയൊരു ഗണപതിക്ഷേത്രം കാണാം. തൃശ്ശൂർ നഗരത്തിലെ പ്രസിദ്ധമായ വടക്കുംനാഥക്ഷേത്രത്തിന് മുന്നിലെ നടുവിലാൽ ഗണപതിക്ഷേത്രത്തെ ഓർമ്മിപ്പിയ്ക്കും വിധത്തിലാണ് ഈ ക്ഷേത്രത്തിന്റെ ഘടന. ഐശ്വര്യഗണപതി സങ്കല്പത്തിലാണ് ഇവിടെ പ്രതിഷ്ഠ. കിഴക്കോട്ട് ദർശനം. സാധാരണ ഗണപതിവിഗ്രഹങ്ങളിൽ നിന്ന് യാതൊരു വ്യത്യാസവും ഇവിടത്തെ വിഗ്രഹത്തിനില്ല. പ്രധാന ക്ഷേത്രവുമായി നോക്കുമ്പോൾ പഴക്കവും കുറവാണ്. വളരെ അടുത്ത കാലത്താണ് ഈ ക്ഷേത്രം നിർമ്മിച്ചത്. ഇന്ന് ഭക്തർ ഇവിടെ തൊഴുതശേഷമാണ് ശിവനെ തൊഴാൻ പോകുന്നത്.
ഗണപതിക്ഷേത്രം കഴിഞ്ഞാൽ ഒരു 300 മീറ്റർ നടന്നാണ് ക്ഷേത്രത്തിലെത്തുക. ക്ഷേത്രത്തിലേയ്ക്കുള്ള വഴി മണൽ പാകിയതാണ്. ചുറ്റും ഒരുപാട് മരങ്ങൾ കാണാം. ക്ഷേത്രത്തിന് നാലുവശത്തും ഗോപുരങ്ങളില്ല. എന്നാൽ വലിയ ആനപ്പള്ളമതിൽ തീർത്തിട്ടുണ്ട്. ഇവിടെ ചെരുപ്പ് കൗണ്ടറും ക്ലോക്ക് റൂമുമില്ല. അതിനാൽ ഭക്തർ വഴിയിൽത്തന്നെയാണ് ചെരുപ്പുകൾ ഇടുന്നത്. ഇത് ചെരുപ്പ് നഷ്ടമാകുന്നതടക്കം ഒരുപാട് പ്രശ്നങ്ങൾക്ക് കാരണമാകുന്നുണ്ട്. മതിൽക്കെട്ടിനകത്തേയ്ക്ക് കടന്നാൽ തെക്കുഭാഗത്ത് ഒരു ആൽമരം കാണാം. അതിന്റെ ചുവട്ടിൽ രക്ഷസ്സിന്റെ പ്രതിഷ്ഠയാണ്. വടക്കുഭാഗത്ത് ക്ഷേത്രക്കുളം സ്ഥിതിചെയ്യുന്നു. വളരെ വലിപ്പമുള്ള ക്ഷേത്രക്കുളമാണിത്. മാണിക്യവാചകർക്ക് ഭഗവാൻ ദർശനം നൽകിയത് ഇവിടെവച്ചാണെന്ന് പറയപ്പെടുന്നു. കുളത്തിന്റെ ഒത്ത നടുക്ക് ഒരു കരിങ്കൽത്തറയുണ്ട്. ആറാട്ട് നടക്കുന്നത് ഇവിടെ വച്ചാണ്. കുളത്തിൽ ധാരാളം മത്സ്യങ്ങളുണ്ട്. അവയ്ക്ക് അന്നം നൽകുന്നത് (മീനൂട്ട്) വളരെ പ്രധാനപ്പെട്ട ഒരു വഴിപാടായി കണക്കാക്കപ്പെടുന്നു. വളരെ പഴയതും മനോഹരവുമായ ഒരു കുളപ്പുരയും ഇതിനോട് ചേർന്നുതന്നെ കാണാം. ഇവിടെയാണ് ദേവസ്വം ഓഫീസ് പ്രവർത്തിയ്ക്കുന്നത്.